text:
(ऑक्टोबर २६, १९३७ - हयात) हे प्रसिद्ध मराठी संगीतकार आहेत. नामवंत पार्श्वगायिका लता मंगेशकर आणि आशा भोसले या त्यांच्या थोरल्या बहिणी आहेत.
कारकीर्द
त्यांनी काही निवडक मराठी (उदा. चानी, जैत रे जैत, उंबरठा, निवडुंग) आणि हिंदी (उदा. धनवान, सुबह, मशाल, लेकिन, माया मेमसाब) चित्रपटांचे संगीत दिग्दर्शन केले असले आणि यांतील बरीचशी गाणी गाजली असली तरी त्यांची ओळख प्रामुख्याने महाराष्ट्राचे 'भावगंधर्व' अशी करून देण्यात येते ती त्यांच्या अनेक अनवट चालींनी सजलेल्या आणि मराठी जगतात गाजलेल्या मान्यवर मराठी कवी आणि गीतकारांच्या कविता आणि गीतांमुळे. सुरेश भट, चिंतामणी त्र्यंबक खानोलकर, ग्रेस, शांता शेळके यांच्या अनेक कविता मराठी माणसापर्यंत पोहोचल्या त्या हृदयनाथ मंगेशकरांनी दिलेल्या अनवट, भावपूर्ण चालींमुळेच. मराठीतले आद्यकवी आणि संत ज्ञानेश्वरांच्या काही रचना हृदयनाथ मंगेशकरांच्या संगीतामुळे मराठी जनसामान्यांच्या ओठी रुळल्या आहेत. मराठी भावसंगीतापलिकडे त्यांनी अमराठी जगतातही गालिबच्या गझला, संत मीराबाई, कबीर, सुरदासांच्या रचना, भगवद्‌गीतेतील काही श्लोक संगीतबद्ध करून प्रामुख्याने आपल्या ज्येष्ठ भगिनी लता मंगेशकर यांच्याकडून गाउन घेऊन अजरामर केले आहेत.
त्यांच्या चाली हिंदुस्थानी अभिजात संगीत आणि रागदारींवर आधारित असल्यातरी त्यातही ते अनेक नवनवीन प्रयोग करतात. आपले वडील आणि संगीत नाटकांच्या जमान्यातले प्रख्यात गायक-नट मास्टर दिनानाथ मंगेशकर यांची पदेही ते आपल्या संगीतरचनांमधे वापरतात.
गाजलेली गीते
पुरस्कार
 २००९ साली भारत सरकारने त्यांना पद्मश्री पुरस्कार देऊन सन्मानित केले.
 पुणे नवरात्र महोत्सवातर्फे दिला गेलेला 'महर्षी पुरस्कार" (२०१४)
 पुणे-चिंचवड येथील नादब्रह्म परिवारातर्फे नादस्वरब्रह्मश्री पुरस्कार (७ जानेवारी २०१७)
 पुणे भारत गायन समाजाचा पं. राम मराठे स्मृती पुरस्कार (९ ऒक्टोबर २०१७)
 २०१८ सालचा मटा सन्मान महाराष्ट्र भूषण पुरस्कार (१६ मार्च २०१८)
बाह्य दुवे
 'आठवणीतली-गाणी.कॉम' या संकेतस्थळावर पं. हृदयनाथ मंगेशकर यांनी संगीत दिलेली गाणी
 'आठवणीतली-गाणी.कॉम' या संकेतस्थळावर पं. हृदयनाथ मंगेशकर यांनी गायलेली गाणी
मराठी गायक
मराठी संगीतकार
पद्मश्री पुरस्कारविजेते
मराठी पार्श्वगायक
इ.स. १९३९ मधील जन्म


text:
hostels on rental basis for maratha students|मराठा विद्यार्थ्यांसाठी भाडेतत्त्वावर वसतिगृहे - mumbai news in Marathi, Maharashtra Times
hostels on rental basis for maratha students
मराठा विद्यार्थ्यांसाठी भाडेतत्त्वावर वसतिगृहे
प्रस्तावित बांधकाम पूर्ण होईपर्यंत पर्याय
मराठा समाजातील विद्यार्थ्यांसाठी प्रत्येक जिल्ह्यात पाच कोटींची सुसज्ज वसतिगृहे बांधण्यात येणार आहेत. मात्र त्यांचे बांधकाम पूर्ण होण्यासाठी वेळ लागणार असल्याने तोपर्यंत भाडेतत्त्वावर वसतिगृहे घेण्यासाठी प्रस्ताव तयार करण्याचे निर्देश महसूल व सार्वजनिक बांधकाममंत्री चंद्रकांत पाटील यांनी बुधवारी संबंधित अधिकाऱ्यांना दिले.
मराठा समाजाला शिक्षण व नोकऱ्यांमध्ये आरक्षण मिळण्यासाठी राज्यभर निघालेल्या लाखोंच्या मोर्चाची फडणवीस सरकारने गांभीर्याने दखल घेतली आहे. सकल मराठा मोर्चाच्या रास्त मागण्यांवर तोडगा काढण्यासाठी महसूलमंत्री चंद्रकांत पाटील यांच्या अध्यक्षतेखाली मंत्रिमंडळ उपसमिती नेमण्यात आली असून, तिची दुसरी बैठक मुंबईत पार पडली. त्यात भाडेतत्त्वावरील वसतिगृहांचा निर्णय घेण्यात आला. भाडेतत्त्वावरील तात्पुरत्या वसतिगृहांमध्ये पहिल्या टप्प्यात १०० मुले व ५० मुलींसाठी शिक्षण, निवासाची सोय असावी. आवश्यकतेनुसार ही संख्या नंतर वाढविण्यात यावी, असे पाटील यांनी यावेळी संबंधितांना सांगितले.
मराठा समाजातील विद्यार्थ्यांसाठी सुरू करण्यात आलेल्या राजर्षी छत्रपती शाहू महाराज शिक्षण शुल्क परिपूर्ती योजनेत ६०५ अभ्यासक्रमांचा समावेश करण्याचा निर्णय राज्य सरकारने याआधीच घेतला आहे. त्याचा फायदा मराठा समाजातील आर्थिकदृष्ट्या मागास विद्यार्थ्यांना मिळणार आहे. आता या समाजातील विद्यार्थ्यांसाठी प्रत्येक जिल्ह्यात वसतिगृह सुरू करण्याची कार्यवाही सुरू आहे. त्यासाठी पाच कोटींची तरतूद करण्यात येणार आहे.
Web Title: hostels on rental basis for maratha students
1मराठा विद्यार्थ्यांसाठी भाडेतत्त्वावर वसतिगृहे...
2अयोध्यानगर शाळेची लवकरच पुनर्बांधणी!...
3वृत्तपत्र विक्रेत्यांना रेल्वेकडून अभय?...
4शकील, इक्बालसह पाच जणांना मोक्का...
5गिरगावमधील अनधिकृत कबुतरखान्यावर कारवाई...
6मुद्रांक विक्रेत्यांचा संप महिनाभर स्थगित...
7आजपासून रंगणार 'वोर्टेक्स'...
8संवेदनशील डॉक्टर तयार करण्यावर भर...
9पालिका कर्मचाऱ्यांना १४,५०० रु. बोनस...
10विद्यार्थ्यांच्या आंदोलनाने विद्यापीठ हादरले...

config: mr


text:
0 |
| 88 | मुदगड एकोजी | महेन गणपतराव मोहिते. | 0.31 | 2480 |
| 89 | मुदगड एकोजी | रमेश दादावाल भोसले. | 0.40 | 3200 |
| 90 | मुदगड एकोजी | जनजीन धनाजी मोहिते. | 0.36 | 2880 |
| 91 | मुदगड एकोजी | पुलावाई रवि भोसले. | 0.61 | 4880 |
| 92 | मुदगड एकोजी | नंदकिशोर भास्कर सुर्यवर्धी. | 0.31 | 2480 |
| 93 | मुदगड एकोजी | कविता बालाजी पाटर. | 0.53 | 4240 |
| 94 | मुदगड एकोजी | जयश्री रविवर कर्मेंदे. | 2.00 | 16000 |
| 95 | मुदगड एकोजी | जयप्रकाश आकासाहेब पाटील. | 2.00 | 16000 |
| 96 | मुदगड एकोजी | मानानाथ विठोळ काळे. | 1.05 | 8400 |
| 97 | मुदगड एकोजी | उर्मना प्रदीप चालुक्य. | 2.00 | 16000 |
| 98 | मुदगड एकोजी | कल्याणेवर शंकरपण माशात्कर. | 2.00 | 16000 |
| 99 | मुदगड एकोजी | उषाबाई साहेबराव नवले, गोपीनाथ व्यक्तकराव मोहिते, प्रकार व्यक्तकराव मोहिते . | 2.00 | 16000 |
| 100 | मुदगड एकोजी | गोविंद मास्ती पाटील. | 2.00 | 16000 |
| 101 | मुदगड एकोजी | जिनीराव विठलराव सुर्यवर्धी. | 0.39 | 3120 |
| 102 | मुदगड एकोजी | निरीधर विठुळ वारीक ( सूर्यवर्धी ). | 0.80 | 6400 |
| 103 | मुदगड एकोजी | दत्त निवृत्ती देवाळे. | 0.94 | 7520 |
| 104 | मुदगड एकोजी | तानाजी चंदर मोहिते. | 1.38 | 11040 |
| 105 | मुदगड एकोजी | जिज्ञासुभार अंबद मोहिते. | 0.27 | 2160 |
| 106 | मुदगड एकोजी | पुलावाई दासराव मोहिते. | 1.12 | 8960 |
| 107 | मुदगड एकोजी | तुकाराम नामदेव तोरेबे. | 1.77 | 14160 |
| 108 | मुदगड एकोजी | सर.मंगलाबाई भरत तोरेबे. | 0.90 | 7200 |
| 109 | मुदगड एकोजी | पुष्टत निवृत्ती रघुखाब. | 0.38 | 3040 |
| 110 | मुदगड एकोजी | सिताराम पादुरंग हराळे. | 0.88 | 7040 |
| 111 | मुदगड एकोजी | कोरकर सुनिता सुधारण, बालाजी वर्धनाव (नागदे घोटाळे), व्यक्तकर वसंतराव (नागदे घोटाळे), शानावाई वसंतराव (नागदे घोटाळे), सिताराम वसंतराव (नागदे घोटाळे). | 2.00 | 16000 |
| 112 | मुदगड एकोजी | बाबु विजयनाथ तोरेबे. | 2.00 | 16000 |
| 113 | मुदगड एकोजी | पप्प नारायण सुवेसे. | 1.17 | 9360 |
| 114 | मुदगड एकोजी | प्रविण शेषेवाल गुडे , शक्तिला शेषेवाल मुडे, शेषेवाल सखाराम मुडे, सातिश शेषेवाल मुडे, युवासिनी शेषेवाल मुडे . | 2.00 | 16000 |
| 115 | मुदगड एकोजी | वैशाली तातारव पप्प अ.पा.क. आजाला शेषेवाल सखाराम मुडे. | 2.00 | 16000 |
| 116 | मुदगड एकोजी | जयश्री बाबुराव भोपी. | 1.88 | 15040 |
| 117 | मुदगड एकोजी | अंबत गुलाबावत मुडे. | 1.06 | 8480 |
| 118 | मुदगड एकोजी | प्रताप गुलाबावत मुडे. | 1.05 | 8400 |
| 119 | मुदगड एकोजी | तुकाराम शेषेवाल मुडे. | 1.43 | 11440 |
| 120 | मुदगड एकोजी | आदिनाय महादप्पा जंभार. | 1.16 | 9280 |
| 121 | मुदगड एकोजी | विजयकमार विठुळ मुडे. | 0.88 | 7040 |
| 122 | मुदगड एकोजी | विजयकमार वैंकैक मुडे. | 0.51 | 4080 |
| No | नाम | विवरण | मूल्य | रकम |
|----|-----|--------|------|------|
| 123 | मुदगड एकोजी | सार्थेक बाळू मुखे अपाक अजोबा उर्मश सतलक मुखे | 1.16 | 9280 |
| 124 | मुदगड एकोजी | विजयव्यामार संदीपान मुखे | 2.00 | 16000 |
| 125 | मुदगड एकोजी | लहसणग माधवाव इन्हेले | 0.41 | 3280 |
| 126 | मुदगड एकोजी | गोपाळ प्रभाकर मुखे | 1.66 | 13280 |
| 127 | मुदगड एकोजी | नागनाथ बेवेव मुखे | 0.95 | 7600 |
| 128 | मुदगड एकोजी | बाबाराव दादाराव रणखाब | 2.00 | 16000 |
| 129 | मुदगड एकोजी | जोतीराम नागाराव हावडे | 2.00 | 16000 |
| 130 | मुदगड एकोजी | सिद्धम नामावत मुखे | 2.00 | 16000 |
| 131 | मुदगड एकोजी | दतू बाबाराव पाटील | 2.00 | 16000 |
| 132 | मुदगड एकोजी | ओमप्रकाश रेणुपणा माशाक्कर | 0.61 | 4880 |
| 133 | मुदगड एकोजी | विपक्ष शिवापणा माशाक्कर | 0.62 | 4960 |
| 134 | मुदगड एकोजी | गोपाळ राम सुतार | 1.07 | 8560 |
| 135 | मुदगड एकोजी | राजेंद्र पेमा सुर्यवेशी | 1.02 | 8160 |
| 136 | मुदगड एकोजी | मुस्तफापर किसल रणखाब | 1.96 | 15680 |
| 137 | मुदगड एकोजी | उद्याव निजुङ्ग मुखे | 2.00 | 16000 |
| 138 | मुदगड एकोजी | बाबू सुयाव मुखे | 2.00 | 16000 |
| 139 | मुदगड एकोजी | सिताराम विश्वनाथ रणखाब | 2.00 | 16000 |
| 140 | मुदगड एकोजी | अण्णपाल किसल घ

dataset: HuggingFaceFW/finepdfs


text:
बापरे! ऐवढी बेरोजगारी! | eSakal
Unemployment Increase In Akola
व्यावसायिक अभ्यासक्रम पूर्ण करूनही नोकरीसाठी वणवण करणाऱ्या तरुणांची संख्या जिल्ह्यात झपाट्याने वाढत आहे. रोजगार मेळाव्यात हजारो तरुण हजेरी लावत असल्याने जिल्ह्यात बेरोजगारीचा 'पूर' आल्याचे स्पष्ट होत आहे. नोकरी मिळावी यासाठी बेरोजगार शासकीय कार्यालयातील रिक्त जागांसाठी अर्ज करत आहेत. परंतु जागा कमी व अर्जदारांची संख्या अधिक असल्यामुळे निवडक तरुणांनाच रोजगाराचे साधन उपलब्ध होत आहे.
अकोला ः राज्यातील 72 हजार रिक्त जागांवर महाभरती करण्याची राज्य शासनाने निवडणुकी पूर्वी घोषणा केली होती. एवढ्या मोठ्या प्रमाणावर जागा निघणार म्हणून महाराष्ट्रातील तरूण वर्ग उत्साहित होता. परंतु राज्यात सत्तांतर झाल्यानंतर बेरोजगारीच्या यक्ष प्रश्‍नावर बोलण्यायेवजी सत्ताधारी मूंग गिळून बसले आहेत. दूसरीकडे बेरोजगारांची संख्या वाढत असल्याने नोकरीच्या प्रश्‍नाने गंभीर रुप धारण केले आहे.
बेरोजगारीच्या या आगेत जिल्ह्यातील तरुण सुद्धा होरपडल्या जात आहे. रोजगार उपलब्ध नसल्याने जिल्ह्यातील ७८ हजार ७९८ बेरोजगारांनी जानेवारी ते डिसेंबर 2019 या वर्षात शासनाच्या संकेतस्थळावर नोंदणी केली आहे, तर बिगर नोंदणीकृत बेरोजगारांची संख्या लाखावर असल्याचे वास्तव आहे.
रोजगार मिळावा यासाठी तरुण शासनाच्या 'महास्वयंम्' संकेतस्थळावर नोंदणी करुन बेरोजगाराचे प्रमाणपत्र प्राप्त करत आहेत. त्यामुळे जिल्ह्यात नोंदणीकृत बेरोजगारांची संख्या 78 हजार 798 वर पोहचली आहे. त्यामध्ये सर्वाधित संख्या मुलांची आहे. गेल्या महिन्यात तर एक हजार 129 बेरोजगार तरुणांनी शासनाच्या संकेतस्थळावर नोंदणी केली.
याव्यतिरीक्त अनोंदणीकृत बेरोजगारांची संख्या लाखावर आहे. नोंदणीकृत व अनोंदणीकृत असे लाखो सुशिक्षित बेरोजगार नोकरीच्या प्रतीक्षेत आहेत. यात पदवीधर आणि पदव्युत्तरसह अभियांत्रिकी, व्यवस्थापन आदी अभ्यासक्रम पूर्ण झालेल्या विद्यार्थ्यांची संख्या लक्षणीय आहे.
रोजगार निर्मिती घटली; उद्योग नावालाच
जिल्ह्यात महाराष्ट्र औद्योगिक विकास मंडळ (एमआयडीसी) नावालाच आहे. मोठ्या कंपन्या नसल्याने येथील तरुणांना पुणे, मुंबई व इतर मोठ्या शहरात जावून नोकरी करावी लागत आहे. वेतनाचे दर सुद्धा कमी आहेत. कायम रोजगाराची शाश्‍वती नाही व श्रमिकांना कमी वेतनावर काम करावे लागत आहे.
महाभरती रखडली!
बाजारातील आजची स्थिती पाहता सुशिक्षित बेरोजगार सैरभैर झाला आहे. मंदीच्या लाटेत त्याचा कोठेही संधी दिसत नाही. कारखाने धडाधडा बंद होत आहेत. लहान उद्योगांचे सुगीचे दिवस संपल्यासारखी परिस्थिती निर्माण झाली आहे. विद्यापीठातून मात्र मोठ्या प्रमाणात सुशिक्षित बाहेर पडत आहेत. त्यांची मिळेत ते काम करण्याची इच्छा आणि पात्रताही आहे. परंतु कामच उपलब्ध नाही. त्यामुळे सर्वांच्या नजरा मेगाभरतीकडे वळल्या आहेत. तरुणांना दिलासा देण्यासाठी शासन स्तरावरुन प्रयत्न केले जातील, ही सर्वांना आशा आहे. किमान निवडणुकीपूर्वी केलेल्या घोषणांवर शासन अंमलबजावणी करेल आणि काही विभागात जागा काही विभागात जागा वाढवून आणि ज्या विभागाच्या जाहिरातीच प्रसिद्ध झाल्या नाहीत त्या जागा काढेल, अशी आस सुशिक्षित तरुण लावून बसले आहेत.
नोंदणीकृत बेरोजगारांची माहिती
शिक्षण संख्या
दहावी उत्तीर्ण 25446
बारावी उत्तीर्ण 27558
इंजिनीअरिंग 959
डिप्लोमा इन एज्युकेशन 1877
इतर डिप्लोमा 1778
आयटीआय 4043
डिप्लोमा अप्रेन्टीस 842
कला पदवीधर/पदवित्तर 7014
विज्ञान 1792
वाणिज्य 3119
अभियांत्रिकी 1641
वैद्यकीय 84
कृषी 97
विधी 86
शिक्षण 1572
मॅनेजमेंट 225
इतर पदवीधर/पदवित्तर 665
बेरोजगारांना संधी देण्याचा प्रयत्न
रोजगार मेळावे, महास्वंयम् संकेतस्थळ, रोजगार प्रोत्साहन कार्यक्रम आदी माध्यमातून बेरोजगारांना रोजगाराची संधी मिळावी, यासाठी प्रयत्न केले जात आहेत. विद्यार्थ्यांना विविध कौशल्य आत्मसात व्हावे, यासाठी केंद्राद्वारे प्रयत्न केले जात आहेत.
- सुधाकर आर. झडके
सहाय्यक आयुक्त जिल्हा कौशल्य विकास रोजगार व उद्योजकता मार्गदर्शन केंद्र, अकोला
Web Title: unemployment increase in akola
पतीच्या मुत्यृनंतर अवघ्या पाचव्या दिवशीच पत्नी...
पुनाळ (कोल्हापूर) - पती निधनाचा धक्का सहन न झाल्याने अवघ्या पाचव्या दिवशी पत्नीचा मृत्यू झाला. यामुळे गावावर शोककळा पसरली. य


text: जनगणना करण्याची मागणी १९४६ साली सर्वप्रथम करण्यात आली होती.त्यानंतर


कालिदास
कालिदास हा प्राचीन भारतातील एक संस्कृत नाटककार आणि कवी होता. मेघदूत, रघुवंशम्, कुमारसंभवम् ऋतुसंहार आदि संस्कृत महाकाव्यांचा कर्ता म्हणून तो सुपरिचित आहे. सुमारे चौथे शतक ते सहावे शतक या काळात अथवा गुप्त साम्राज्याचा कालखंडात तो होऊन गेला असावा, असे मानले जाते. विक्रमोर्वशीयम्, मालविकाग्निमित्रम्, आणि अभिज्ञानशाकुंतलम ही त्याने लिहिलेली संस्कृत नाटकेदेखील प्रसिद्ध आहेत.
अनुक्रमणिका
जीवन[संपादन]
आख्यायिका:- कालिदास हा बालपणी न शिकलेला व कमी बुद्धी असलेला होता. त्याची पत्नी ही प्रकांड पंडिता व विदुषी होती. लग्न झाल्यावर त्यास त्याच्या पत्नीने विचारले:अस्ति कश्चित वाग्विशेषः?(वाङ्मयाबद्दल काही विशेष ज्ञान आहे काय?). कालिदास या बाबतीत अगदीच अनभिज्ञ होता. पत्नीचे बोलणे अपमास्पद वाटून त्याने जंगलाची वाट धरली आणि तेथे काली देवीची प्रार्थना व तपस्या करून वरदान मिळविले. परत आल्यावर त्याने पत्नीच्या प्रश्नाला उत्तर म्हणून 'अस्ति',कश्चित' आणि 'वाग्' या आरंभीच्या तीन शब्दांनी सुरू होणारे साहित्य रचले.
'अस्ति'पासून - अस्ति उत्तरस्यां दिशि देवतात्मा हिमालयो नाम नगाधिराजः । पूर्वापरौ तोयनिधी विगाह्य स्थितः पृथिव्या इव मानदण्डः॥ ...कुमारसंभव
'कश्चित्'पासून - कश्चित्कांता विरहगुरुणां स्वाधिकारात्प्रमत्तः.। शापेनास्तङ्गमितमहिमा वर्षभोग्येण भर्तुः ॥...मेघदूत
'वाग्'पासून - वागर्थाविव संपृक्तौ वागर्थप्रतिपत्तये। जगत: पितरौ वन्दे पार्वतीपरमेश्वरौ ॥ ...रघुवंश
विदर्भ देशाची राजकन्या इंदुमती हिचे स्वयंवर मांडले आहे. देशोदशी राजेमहाराजे या स्वयंवरात भाग घेण्यासाठी आपापल्या लवाजम्यासह दाखल झाले आहेत. प्रत्यक्ष स्वयंवराला प्रारंभ झाल्यावर तो विस्तीर्ण राजप्रासाद देशोदेशींच्या राजेरजवाडय़ांनी आपापली आसने भूषविल्यानंतर अधिकच शोभायमान झाला आहे. पृथ्वीवरचे सगळे ऐश्वर्य, शौर्य, सौंदर्य जणू काही अतिविशाल स्वयंवर मंडपात एकवटले आहे. स्वरूपसुंदर इंदुमती कोणाला माळ घालील याची उत्सुकता सर्वांच्या चेहऱ्यावर दाटून राहिली आहे. इंदुमती आपली प्रिय सखी सुनंदा हिच्यासोबत त्या मंडपात दाखल झाली. हातात वरमाला घेतलेली इंदुमती एकेका राजाचे सूक्ष्म निरीक्षण करीत सावकाश एकेक पाऊल टाकत पुढे पुढे जाऊ लागली. चतुर सुनंदा मोठ्या मार्मिक शब्दांत एकेका राजाचे वर्णन करू लागली. हा प्रसंग रंगवून सांगतांना महाकवी कालिदासाने एक अतिरम्य अशी उपमा वापरली आहे. उपमा कालिदासस्य असे म्हणतातच. ते सार्थ आणि समर्पक वाटावे, अशी ती उपमा आहे. मूळ श्लोक असा आहे -
संचारिणी दीपशिखेव रात्रौ यं यं व्यतीयाय पतिंवरा सा ।
नरेंद्रमार्गाट्ट इव प्रपेदे विवर्णभावं स स भूमिपाल: ।।— रघुवंश ६.६७
"रात्रीच्या वेळी राजमार्गावरून एखादी दिव्याची ज्योत कोणीतरी पुढे पुढे नेत असावे, आणि त्या ज्योतीचा प्रकाश राजमार्गावर असलेल्या मोठमोठ्या इमारतींच्या दर्शनी भागावर पडत राहावा; ज्योत पुढे गेली की मागच्या इमारतींचा दर्शनी भाग अंधारात अदृश्य व्हावा; ज्योत ज्या महालासमोरून चालली असेल तेवढाच महाल प्रकाशमान व्हावा, त्याचप्रमाणे इंदुमती ज्या ज्या राजाच्या पुढून जाई त्यावेळी, इंदुमती तिच्या हातातील वरमाला आपल्या गळ्यात घालील, अशा आशेने त्या त्या राजाचा चेहरा त्या वेळेपुरता उजळून निघे, आणि इंदुमती पुढे गेल्यावर तो निराशेने काळाठिक्कर पडे." किती छान उपमा आहे पाहा ! या उपमेवरून कालिदासाला दीपशिखा कालिदास असे गौरविले जाते.
मेघदूतातल्या दुसऱ्या श्लोकातील शेवटच्या दोन ओळी -
आषाढस्य प्रथमदिवसे मेघमाश्लिष्टसानुं
वप्रक्रीडापरिणतगजप्रेक्षणीयं ददर्श ।। अशा आहेत. यावरून आषाढ महिन्याचा पहिला दिवस, म्हणजेच आषाढ शुद्ध प्रतिपदा ही तिथी, कालिदास जयंती म्हणून पाळली जाते.
कालिदासाचे साहित्य[संपादन]
- अभिज्ञानशाकुंतलम् (नाटक)
- ऋतुसंहार (काव्य)
- कुमारसंभवम् (काव्य)
- मालविकाग्निमित्रम् (नाटक)
- मेघदूत (खंडकाव्य)
- रघुवंश (काव्य)
- विक्रमोर्वशीयम् (नाटक)
कालिदासाच्या नावाच्या संस्था[संपादन]
- कालिदास अकादमी, उज्जैन. ही संस्था दरवर्षी कालिदास समारोह आयोजित करते.
- महाकवी कालिदास कलामंदिर, नाशिक
- महाकवी कालिदास नाट्यमंदिर, मुलुंड (मुं


text: लिम्बूटिंबू +१ उद्या जर एखादा


text:
मल्टीपल स्क्लेरोसिसची लक्षणे
बरेच लोक सहकार्य करतात मल्टीपल स्केलेरोसिस व्हीलचेयरवर आयुष्यासह. यामुळे भीती निर्माण होऊ शकते आणि ती पूर्णपणे समजण्यायोग्य नाही. कारण मल्टिपल स्क्लेरोस हा एक न्यूरोलॉजिकल आजार आहे, जो बहुतेकदा प्रौढ वयातच होतो आणि रुग्णांचे जीवन जोरदार बिघडू शकतो. मल्टिपल स्क्लेरोझ मात्र बहुमुखी आहे आणि व्हीलचेयरविना रूग्णांचा मोठा भाग स्वतंत्र आयुष्य जगू शकतो, हे खालील मजकूरात स्पष्ट केले आहे. कोणत्याही परिस्थितीत हे स्पष्ट केले आहे, काय मल्टीपल स्केलेरोसिस आहे आणि कोणत्या थेरपीच्या शक्यता रूग्णांसाठी आहेत.
एकाधिक स्केलेरोसिसची चिन्हे
बोलण्यासारखे मल्टीपल स्केलेरोसिस व्यर्थ नाही, "हजारो चेह with्यांचा आजार". लक्षणे खूपच वैविध्यपूर्ण असतात आणि अलगाव किंवा इतर लक्षणांसह एकत्रितपणे उद्भवू शकतात. मध्यवर्ती ठिकाणी दाहक फोकसी कोठे आहे यावर अवलंबून आहे मज्जासंस्था, उत्तेजनांच्या संक्रमणामध्ये आणि संबंधित लक्षणांमध्ये तूट आहे.
उदाहरणार्थ, amनामेस्टिक आणि शारीरिक चाचणी एकट्यासाठी हे पुरेसे नाही एकाधिक स्क्लेरोसिसचे निदान आणि रोगनिदान करण्यासाठी अनेक निदान प्रक्रियेचे संयोजन आवश्यक आहे. याचे कारण इतर रोगांच्या पहिल्या चिन्हे जसे लाइम रोग, समान आहेत. जरी मल्टिपल स्क्लेरोसिस हा एक गंभीर रोग आहे, परंतु पहिल्या चिन्हे त्याऐवजी सौम्य आहेत आणि रोगाचा त्वरित संकेत देत नाहीत.
ठराविक टक्केवारीत, हात व पाय मध्ये मुंग्या येणे किंवा नाण्यासारख्या पॅरेस्थेसियास जाणवल्या जाऊ शकतात. सुरुवातीला रुग्णाला सुस्त, थकलेले आणि अशक्तपणा देखील जाणवू शकतो. च्या कमकुवतपणा मूत्राशय किंवा आतडी देखील अनुसरण आणि होऊ शकते असंयम नंतरच्या टप्प्यावर.
कोणत्याही परिस्थितीत, दृष्टी असलेल्या मर्यादा दुर्मिळ नसतात. जर एकाधिक स्केलेरोसिसची प्रगती सुरू राहिली तर संपूर्ण कंकाल स्नायूची शक्ती कमी होते. हे रुग्णाची हालचाल आणि स्वातंत्र्य मर्यादित करते.
कंकाल स्नायूंच्या बाबतीत, उबळ (क्रॅम्पिंग) असामान्य नाही आणि यामुळे होऊ शकते वेदना. शारीरिक लक्षणांव्यतिरिक्त, एक मानसिक घटक देखील आहे. मल्टीपल स्क्लेरोसिसमध्ये होणारी थकवा याला थकवा देखील म्हणतात आणि त्याच्या संयोजनात येऊ शकते उदासीनता. रुग्ण यादीविहीन होतो, ज्यास शारीरिक लक्षणांव्यतिरिक्त थेरपीमध्ये दुर्लक्ष केले जाऊ नये.
एकाधिक स्केलेरोसिसचे कारण
मल्टीपल स्क्लेरोसिसचा कोर्स
एकाधिक स्क्लेरोसिस आणि गर्भधारणा
श्रेणी फिजिओथेरपी, फिजिओथेरपी आणि न्यूरोलॉजी टॅग्ज कारण, निदान, वारस, आयुर्मान, ms, मल्टीपल स्केलेरोसिस, मायेलिन म्यान, मज्जासंस्थेसंबंधीचा, बधिरता, व्यावसायिक चिकित्सा, शारिरीक उपचार, फिजिओ, गर्भधारणा, उबळ, स्पीच थेरपी, जोर, मुंग्या येणे, उपचार, अशक्तपणा, व्हीलचेअर

dataset: uonlp/CulturaX


text: श्राद्ध करणे अशक्य असणार्‍यांना धर्मशास्त्राने सहज साध्य होणारे अनेक पर्याय दिले असतांना अशा प्रकारचा धर्मशास्त्र विरोधी पर्याय सांगणारे आणि तसे हिंदूंकडून करून घेणारे पुरोहित धर्मद्रोहीच होत !


मागील दोन दिवसांपासून पावसाने कुठे उघड दिली, त्यामुळे पीक परिस्थिती सुधारत असतानाच पुन्हा उद्यापासून 20 ते 22 ऑगस्ट पर्यंत जिल्ह्यात मुसळधार पाऊस राहणार आहे. यावेळी काही ठिकाणी मेघगर्जनेसह हलका ते मध्यम, तर काही ठिकाणी मुसळधार पाऊस होण्याची शक्यता जिल्हा कृषी हवामान केंद्र आणि कृषी विज्ञान केंद्र, दुर्गापूरच्या तज्ज्ञांनी वर्तवली आहे.
काळजी घ्यावी
बंगालच्या उपसागरावर कमी दाबाचा पट्टा निर्माण झाला आहे. त्यामुळे विदर्भासह अमरावती जिल्ह्यात पावसासाठी पोषक स्थिती निर्माण झाली आहे. त्यामुळेच 20 ते 22 ऑगस्ट 2022 या दरम्यान जिल्ह्यात सर्वत्र हलका ते मध्यम पाऊस, एक ते दोन ठिकाणी मुसळधार पाऊस होण्याची शक्यता आहे आणि एक ते दोन ठिकाणी विजांच्या कडकडाटासह पाऊस होण्याची शक्यता आहे. तसेच या काळात आकाश ढगाळ राहील. या काळात शेतामध्ये पाणी साचून राहणार नाही, याची काळजी घ्यावी.
शेतीची कामे पुढे ढकलावी
पावसाची शक्यता असल्याने शेतकरी बांधवांनी भाजीपाला, फळबागा आणि इतर पिकामध्ये पाणी साचून राहणार याची दक्षता घ्यावी. आवश्यकता भासल्यास खोदलेल्या चरांद्वारे अतिरिक्त पाण्याचा निचरा करावा. भाजीपाला आणि फळबाग पिकाला पिक वाढीची अवस्था बघून आधार द्यावा. संत्रावर्गीय फळबागा मध्ये पावसाच्या पाण्याचा निचरा होण्यासाठी उताराच्या दिशेने व दोन ओळीनंतर 30 सेंमी खोल, 30 सेंमी खालची रुंदी व 45 सेंमी वरची रुंदी या आकाराचे चर खोदावेत. झाडाच्या बुंध्याजवळ पाणी साचून राहू नये म्हणून आळे व दांड सपाट करून घ्यावेत. कृषी रसायनांची फवारणी, कामे पाऊसाच्या उघडीप नंतर करावीत किंवा पुढे ढकलावीत.
हवामान खात्याने दिली माहिती
मेघगर्जनेसह विजांचा कडकडाट होण्याची शक्यता असल्याने शेतात काम करत असताना मेघगर्जनेचा आवाज आल्यास तात्काळ सुरक्षित ठिकाणी आसरा घ्यावा. पाऊस व विजांचा कडकडाट होण्याची शक्यता असल्याने शेळ्या, मेंढ्या, व इतर जनावरे मोकळ्या जागेत चरावयास सोडण्याचे टाळावे. विजांचा कडकडाट होण्याची शक्यता असल्याने जनावरांना गोठ्यामध्येच चाऱ्याची व्यवस्था करावी. असे आवाहन कृषी विज्ञान केंद्र, दुर्गापूर (बडनेरा), अमरावतीचे वरिष्ठ शास्त्रज्ञ तथा प्रमुख डॉ. के. पी. सिंह आणि जिल्हा कृषी हवामान केंद्र येथील कृषी हवामान शास्त्रज्ञ डॉ. सचिन मुंढे, कृषी हवामान निरीक्षक व्ही. बी. पोहरे यांनी केले आहे.
Copyright © 2022-23 DB Corp ltd., All Rights Reserved
This website follows the DNPA Code of Ethics.


text: हो मलाही त्यांची मिली "भगत" असावी असे वाटते. पब्लिसिटीसाठी लोकं कुठल्याही थराला जाऊ शकतात. पण काही का असेना झाल्या प्रकारामुळे आमिर खान मात्र मनातून उतरला.


text:
ढली. परिचय दुढ् झाला. एकट्या दिवशी घरात कुणीच नव्हते. राहूल ने मला विचारले " तू मला आवडतेस "मी त्याला तसंच म्हटले. झाले. त्याने मला मिठीत घेतले. आह.......अशी ऊबदार मिठी. घरात कुणीच नव्हते. कपड्यांची बंधनं सैल झाली .अवचित सुखाची पुन्हा बरसात झाली. आता तो आई घराबाहेर पडली की येऊन मला मिठीत घेऊ लागला .ओंजळीत मोत्यांची बरसात होऊ लागली. किती मोती वेचावे मी हरवून जायची. राहूल दुसरा पुरुष मला सुख बहाल करणारा. संजय पेक्षा तो सरस वाटू लागला.आयुष्याचा जोडीदार असाच हवा म्हणून वाटू लागला. पण याची कुणकुण माझ्या छोट्या बहिणीला लागली मला राहूलने एक छान से ग्रेटिंग आणले होते ते तिच्या हाती पडले.पण तीला आमची ही रास लीला मान्य होती.बरे झाले. नाही तर राहूल पण हातचा गेला असता मी त्याला नाही सोडू इच्छीते.राहूल बरोबर लग्न करावे असे सारखं वाटायचे. पण तो उपभोगून झाला होता.मला जुन्या जास्त रस नाही. रोज नवे हवे. कधी राहूल कधी संजय ते सांगतील तेथे माझी जायची तयारी असायची. मी आईला काही ही थाप मारून बाहेर पडत असायची. मला हवे ते पदरात पाडून घ्यायची.दिवस कापूरा सारखे भरभर उडून गेले. मी दहावी पास झाली. काॅलेजात जाऊ लागली. येथे माझ्या सौंदर्याचे खूपच चाहते होते. या दरम्यान मी शिक्षण घेण्यासाठी मामा कडे राहू लागली. येथे एक नवा संवंगडी भेटला. राजा दिसायला काही खास नाही.पण मला तो हवावासा वाटू लागला.मामाचे घर म्हणजे. शांत जंगलाततील संकेत संकेतस्थळ जणू. मनात वाटायचं राहूल आला तर...काय मजा येईल.संजयने तरी यावे.पण काही हाती आले नाही. मी कामसुखाला चटावलेली नवयुवती.एक दिवस राजाने मला. मिठीत घ्यातले.पण कुणी येईल म्हणून मी मिठी सोडविली.त्याचा तो पुरुषी स्पर्श मला वेडावून गेला.मग दुसर्या दिवशी घरात कुणीच नव्हतं राज हीच संधी पहात होता. तो लगेचच घरी आला. आणि मग आमची कामक्रीडा सुरू झाली.मिठी सैल झाली. तेंव्हा मी भाणावर आली. आता डोळ्यात फक्त नि फक्त राजा येत होता.राजा माझ्या दिल्यावर राज करणारा तिसरा पुरुष. तीन जण आयुष्यात आले. तिघांनी भरभरून दिले. कदाचित ती त्यांची पण गरज असेल.पण संजय माझं पहिले प्रेम. तो मला विसरू शकला नाही. तो मामा कडे कधी काॅलेज मधे गुपचूप भेटायला यायचा.तो बोलला तरी बरे वाटायचे. पण भेटीत तृप्ती नसायची काहीतरी हरवल्या सारखे वाटायचे. त्याने मिठीत घ्यावे.थोडे चुरघळावे.आणि तो क्षण आठवत झोपी जावे. माझी त्याच्या बरोबर कुठे पण जायची तयारी असायची. एक दिवस त्याने मला एकांतात जंगलात नेले होते. आयुष्याचे सोने केले होते.कसे दोन वर्षे गेली मला कळलेच नाही.
आता मी परीक्षा देवून घरी आली.आणि पुन्हा संजय नि मी एकांतात कधी ओढ्यावर तर कधी गुरांच्या गोठ्यात तर कधी नानांच्या मोकळ्या घरात. बस संजय नि मी जगात कुणीच नाही असे वाटायचे. घरी आईला कुणकुण लागली पण मोज पत्ता उलट केला. तो संजयच माझ्या मागे लागला आहे. मी त्याला भाव सुध्दा देत नाही. पण तरी सुद्धा मी आईचा डोळा चुकवून कधी तरी स्वर्गीय सुख पदरात पाडून घ्यायची.
आता घरात माझ्या लग्नाची चर्चा सुरू झाली.मुले पाहून जात होती. मी मनातून घाबरून गेली. आपल्या होणार्या नवर्याला आपल्या शरीर समंधाची कल्पना आली तर.मस्ती केली पण ज्याच्यासाठी हे राखायचं असते.त्याला हे पहिलेपण अनुभवायला नाही मिळणार .तो या गोष्टी पासून दूर राहील.पुरुष या बाबतीत खूपच हळवे असतात आपली बायको फक्त नि फक्त कायमची आपली हवी. ती जर दुसर्याची क्षणभराची जरी झाली. तर ते आपल्या बायकोला मनापासून कधीच स्वीकारत नाही. आयुष्यभर ते त्या स्त्री बरोबर नफरत करतात. कोणत्याही क्षणी ते तिला माफ करत नाही. आणि ती स्त्री आयुष्यभर खर्या प्रेमाची पारखी रहाते. अनंत कल्पनाने मनात माझ्या काहूर माजले. पण वासना कुणाला कधीच स्वस्त बसू देत नाही. माझंही तसेच झाले होते. मला दुःख वाटते ते संजय, राहूल,राजा.सारेच माझे सुखाचे सोबती.सोडून जावे लागणार होते.ते आले की सुखाची बरसात करायचे.
आणि जी वेळ येऊ नये असे वाटायचं ती वेळ आली.माझं लग्न एका सर्व साधारण दिसायला असणार्या तरूणा बरोबर जमले.मला तो कोणताही बाबतीत आवडत नव्हता पण सरकारी नोकरी होती.एवढीच एक जमेची बाजू.ना दिसायला चांगला ना रूप म


text: महत्वाच्या लिंक्स


30 नोव्हेंबर झारखंडचे माजी मुख्यमंत्री मधू कोडा यांना अटक करण्यात आली आहे. साडेपाच हजार कोटींच्या घोटाळ्याप्रकरणी त्यांना अटक झाली आहे. दुसर्यांदा नोटीस देऊनही कोडा हजर न झाल्याने इन्टेलिजन्ट डिपार्टमेटने त्यांना झारखंडमधल्या चाईबासा इथून अटक केली. कोडांच्या या भ्रष्टाचारात महाराष्ट्रातील काँग्रेसच्याही नेत्यांचा सहभाग असल्याची माहिती मध्यंतरी पुढे आली होती. मधू कोडांनी सर्व आरोप फेटाळून लावले आहेत. कोडांची अटक म्हणजे नाटक असल्याची प्रतिक्रिया भाजपने व्यक्त केली आहे.


text:
िक्षण व संशोधन परिषद,
पुणे-४९७ ००७.
| अ .क्र . | प्रमाणपत्र / कागदपत्रांचा तपशील | आहे (✓) / नाही (✗) |
|--------|---------------------------------|------------------|
| (१) | (i) महाराष्ट्र राज्यातील सक्षम प्राधिकाराने दिलेले अधिवास प्रमाणपत्र किंवा जन्म डिक्रीचा उल्लेख असलेले, महाविद्यालय / शाळा सोडल्याचे प्रमाणपत्र किंवा सक्षम प्राधिकारायकडील जन्म दाखला.
(ii) बाहेरील राज्यातील उमेदवारांचे अधिवास प्रमाणपत्र / रहिवाशी दाखला / जात, मूळ रहिवाश व जन्मदाखला. | |
| (२) | अहिता परीक्षेचे गुणपत्रक किंवा श्रेणीपत्रक. | |
| (३) | महाविद्यालय सोडल्याचे / महाविद्यालय बदलीचे प्रमाणपत्र (शेवटी शिकता असलेल्या) किंवा जेथे प्रवेश अगोदर मिळलेला आहे त्या महाविद्यालयाचे बोनाफाईड प्रमाणपत्र. | |
| (४) | राज्यातील पदनिर्देशित सक्षम प्राधिकाराने दिलेले 'जात प्रमाणपत्र.' | |
| (५) | अनुसूचित जाती, अनुसूचित जमाती, विमुक्त जाती, भटक्या जमाती (ब), भटक्या जमाती (क), भटक्या जमाती (ड), इतर मागासवर्ग आणि विशेष मागासवर्ग या उमेदवारांचे जात वेधता प्रमाणपत्र. / जात वेधता प्रमाणपत्र मिळ्याकरिता अर्ज सादर केलेला असल्याची संबंधित कार्यालयाची पावती. | |
| (६) | दि. १ एप्रिल, २०१८ किंवा त्यानंतर दिलेले किंवा अर्ज ज्या दिनांकास दाखल केला असेल, त्या दिनांकास ग्राह्य असलेले उन्नत व प्रगत गटात मोठत नसल्याबाबतचे प्रमाणपत्र / उन्नत व प्रगत गटात मोठत नसल्याबाबतचे (Non Creamy Layer) प्रमाणपत्र मिळ्याकरिता अर्ज सादर केलेला असल्याची संबंधित कार्यालयाची पावती. | |
| (७) | (अ) मा.पंतप्रधान / मुख्यमंत्री, महाराष्ट्र राज्य यांची स्वाक्षरी असलेले अर्जदाराच्या माता / पिता / आजी / आजोबा यांचे 'स्वातंत्र्य सेनिक असल्याबाबतचे प्रमाणपत्र'.
(ब) स्वातंत्र्य सेनिकाचे आणि जर स्वातंत्र्य सेनिक ह्यात नसल्यास स्वातंत्र्य सेनिकाच्या पती/पत्नीचे ₹९००/- च्या मुद्रांकावरील प्रतिज्ञापत्र.
(क) असल्यास, खालील बाबी नमूद करण्यात आलेल्या आहेत काय?
(१) उमेदवार हा स्वातंत्र्यसेनिकाचा मुलगा / मुलगी किंवा त्यांच्या मुलाचा / मुलीचा मुलगा/ मुलगी आहे.
(२) स्वातंत्र्य सेनिकाने यापूर्वी कोणत्याही नातेवाईकासाठी ही सवलत घेतलेली नाही.
(३) यावेळी लाभ मिळाल्यास, यानंतर स्वातंत्र्य सेनिक कोणत्याही अन्य नातेवाईकासाठी ही सवलत घेणार नाही. | |
| अ .क्र . | प्रमाणपत्र / कागदपत्रांचा तपशील | आहे (✓) / नाही (✗) |
|--------|---------------------------------|------------------|
| (८) | संरक्षण दलातील कमळचारी असल्याबाबतचे जिल्हा सेनिक कल्याण अधिकारी यांचे प्रमाणपत्र किवा रेजिमेंटच्या समादेशक अधिकार्यांचे प्रमाणपत्र किवा सक्षम प्राधिकार्यांचे 'सेनिक' असल्याबाबतचे प्रमाणपत्र. | |
| (९) | सक्षम जिल्हा शत्य चिकित्सक किवा समतुल्य शासकीय रुग्णालय / वैद्यकीय मंडळाचे 'शारीरिक अपग्रंथवाचे प्रमाणपत्र.' [विकलांगतेची टक्केवारी शारीरिकदृष्ट्या अंग प्रवर्गकरिता आरक्षण मागणांच्या विद्यार्थ्यांच्या बाबतीत, ४० टक्क्यांपेक्षा कमी असता कामा नये.] | |
| (१०) | लाभाध्याच्या नावे असणारी, विद्याध्याच्या / विद्याधरीच्या माता पित्याची अथवा आजोबा-आजीची जमीन कृषी विद्यापीठ / पाटबंधारे / वीज / संरक्षण प्रकल्प यासाठी शासनाने संपादित केली असल्याचे विहित नमुन्यातील महाराष्ट्र शासनाच्या जिल्हा पुनर्वर्तन अधिकार्यांने किवा शासनाने प्राधिकृत केलेल्या अधिकार्याने 'प्रकल्प विस्थापित व्यक्तीकरिता दिलेले प्रमाणपत्र (पीएपी.)'. | |
| (११) | उमेदवार किवा त्यांचे माता-पिता किवा आजा-आजी (पित्याकडून) शेतजमिनीचे मालक किवा कूल्ह म्हणून शेतजमीन धारक आहे / आहेत आणि त्यांचे उत्पन्नाचे मुख्य साधन जमीनीच्या वैयक्तिक मशागतीतून आहे हे दर्शिवारे तहसिलदार / नायब तहसिलदारपेशा कनिष्ठ दर्जा नसलेल्या अधिकार्यांचे विहित नमुन्यामध्ये / तहसिलदार किवा नायब तहसिलदार यांनी दिलेले त्यांच्याकडील उपलब्ध असलेल्या विहित नमुन्यामध्ये सन २०१६-१७ किवा २०१७-१८ या वर्षातील 'शेतकरी असल्याबाबतचे प्रमाणपत्र (एजी)'. | |
| (१२) | पदवी अभ्यासक्रमाच्या कालावधीमधील राष्ट्रीय छात्रसंघेचे (एनसीसी) 'ब' प्रमाणपत्र किवा समादेशक अधिकार्यांचे (वायु /नौसेना / सैन्यदल) प्रमाणपत्र (पदवी अभ्यासक्रमाच्या कालावधीतील) असावे. | |
| (१३) | (अ) 'क्रीडा महोत्सव' क्रीडा / खेळ स्पर्धामध्ये (अंतरमहाविद्यालयीनस्तारीय स्पर्धा व


text:
्िस्त धान्य पुरिठा पूिगित सुरु करण्याच्या दृष्ट्टीने शासनाने कराियार्ी कायगिाही ि उपाययोिना."
(९) ॲड. आवर्र्ष र्ेलार, वि.स.स. पुढील सािचजवनक महत्िाच्या बाबीिर चचा उपस्स्थत करतील.
"मुंिईसह राज्यात र्ेल्या िर्षी दोन लाख नव्या क्षयरोर् रुग्णांर्ी नोंद होऊन त्यापैकी १ हिार रुग्णांर्ा पुरेशा उपर्ाराअभािी झालेला मृत्यू, राज्यात आढळून आलेल्या क्षयरोर्ाच्या रुग्णांपैकी ६६ टक्के रुग्ण हे मुंिई शहरातील असणे, मुंिईत र्दीने भरलेल्या लोकलमधून प्रिास करणे, दाट लोकिस्ती, कोंदट घरे, प्रदूर्षण, कुपोर्षण, अपुरे उपर्ार यांसह विविध कारणांमुळे क्षयरोर् मोठय़ा प्रमाणािर पसरणे, सन २०२५ पयंत देशातून क्षयरोर् हद्दपार करण्यार्े उद्दीष्ट्ट ठेिण्यात आले असून क्षयरोर् वनमूगलनासाठी शासनाने कराियार्ी कायगिाही ि उपाययोिना."
(मांगळिार, विनांक २० माचच, २०१८ रोजीच्या बॅलटव्िारे ठरविण्यात आलेल्या प्राथम्यक्रमानुसार िर्चविण्यात आलेल्या सूचना क्र. १० ि ११)
(१०) कुमारी प्रवणती शर्िे, वि.स.स. पुढील सािचजवनक महत्िाच्या बाबीबर चचा उपस्स्थत करतील.
"राज्यातील िस्त्रोद्योर्ार्ा सिांवर्ण विकास करण्यासाठी उद्योर्ांना सोयी सिलती देण्यािरोिर कापूस ते र्ारमेंट अशी उत्पादन साखळी वनमाण करण्यासाठी नेमलेल्या सवमतीने शासनास सन २०१५ मध्ये अहिाल सादर करुनही कोणतीर् कायगिाही करण्यात न येणे, पवरणामी िस्त्रोद्योर् व्यािसावयकांमध्ये पसरलेला असंतोर्ष, िस्त्रोद्योर् धोरणार्ी
तातडीने अंमलिाििणी करण्यािाित शासनाने कराियार्ी कायगिाही ि प्रवतवक्रया."
(११) श्री. जयकुमार गोरे, वि.स.स. पुढील सािचजवनक महत्िाच्या बाबीिर चचा उपस्स्थत करतील.
"सातारा विल्हयातील कोरेर्ाि तालुक्यातील विहे कठापूर उपसा कसर्न योिनेसाठी १,०८५ कोटी रुपयांच्या सुधावरत प्रकल्प अहिालास मान्यता देऊनही केिळ २० कोटी रुपये मंिूर केल्यामुळे प्रकल्पार्े काम संथर्तीने सुरु असणे, माण तालुक्यातील िोर्द्यार्े कामही िंद ठेिण्यात येणे, शासनाने सन २०१५ मध्ये सदर योिना २ िर्षात पूणग करण्यार्े आश्िासन देऊनही कोणतीर् कायगिाही करण्यात न येणे, पवरणामी नार्वरकांमध्ये पसरलेला असंतोर्ष, सदर कसर्न योिनेर्े काम लिकरात लिकर पुणग करण्यासाठी ि त्यासाठी वनधी उपलब्ध करुन देण्यािाित शासनाने कराियार्ी कायगिाही ि प्रवतवक्रया."
विधान भिन,
मुंिई,
वदनांक : २१ मार्ग, २०१८
डॉ. अनांत कळसे, प्रधान सवर्ि, महाराष्ट्र विधानसभा.


मुंबई वृत्तान्त
ठाणे वृत्तान्त
महामुंबई वृत्तान्त
नाशिक वृत्तान्त
नागपूर वृत्तान्त
- मुख्यमंत्र्यांच्या शपथविधी सोहळ्यानंतर उपराजधानीत नागरिकांचा जल्लोष
- मुख्यमंत्र्यांशी जवळीकतेची सोशल मीडियावर अहमहमिका
नगर/पश्चिम महाराष्ट्र वृत्तान्त
- कोल्हापूर महापालिकेची बँक हमी प्रदूषण नियंत्रण मंडळाकडून जप्त
- 'आयआरबी' कर्मचा-यांना टोप गावातून पिटाळले
मराठवाडा वृत्तान्त
रविवार वृत्तान्त
विदर्भरंग
मोस्ट कमेन्टेड
- शिवसेनेला अजिबात महत्त्व नको, ही तो श्रेष्ठींची इच्छा!
- व्हिडिओ : देवेंद्र फडणवीस राज्याचे १८ वे मुख्यमंत्री
- सोहळ्यासाठी गुजरातमधूनही पोलिसांचा फौजफाटा
- सरदारांशिवाय महात्माजी अपूर्णच
- खडसे, तावडे, मुनगंटीवार, पंकजा मुंडे मंत्रिमंडळात; दिलीप कांबळेंचीही वर्णी
- शिवसेना आणि भाजपमध्ये दिलजमाई?
- उठा उठा सत्ता आली, कामाला लागण्याची वेळ झाली..
मोस्ट रीड
- फोटो गॅलरी : गेली शान, तरी आलिशान!
- व्हिडिओ : देवेंद्र फडणवीस राज्याचे १८ वे मुख्यमंत्री
- सरकारमध्ये सहभागी होण्याचे शिवसेनेचे स्पष्ट संकेत
- राजवाडा नाही, तीन मजले तीन कुटुंबांसाठी!
- अल्पमतातील सरकार चालवणे घटनाविरोधी - शिवसेनेचा भाजपला टोला
- शिवसेनेला केवळ दोनच कॅबिनेट मंत्रिपदे?; अर्थ, गृह, ऊर्जा, महसूल भाजपकडेच राहणार
- जेमतेमांचा जश्न
- खडसे, तावडे, मुनगंटीवार, पंकजा मुंडे मंत्रिमंडळात; दिलीप कांबळेंचीही वर्णी
'आकाश' या किफायतशीर किमतीचा टॅब्लेट आता नव्या सुविधांसह उपलब्ध होणार आहे, त्यात सिम स्लॉट व अधिक आकर्षक उपयोजने (अॅप्लिकेशन) दिली जाणार आहेत. हे सर्व आताच्याच किमतीत दिले जाणार असल्याने ग्राहकांना कुठलीही आर्थिक तोशीस लागणार नाही.
पुढील टप्प्यात आकाश-३ प्रकारातील ५० लाख टॅब्लेट बाजारात येत असून त्यासाठी येत्या फेब्रुवारी महिन्यात जागतिक निविदा काढण्यात येणार आहे.
आकाश-३ टॅब्लेट तयार करणाऱ्या प्रकल्पाच्या समितीतील सदस्यांनी सांगितले की, आकाश टॅब्लेट हे भारतीय उत्पादन अधिक स्वदेशीच रहावे तसेच अनेक दुकानदारांकडे ते उपलब्ध व्हावे असे आमचे प्रयत्न आहेत.
शिक्षण पद्धतीतच टॅब्लेटचा समावेश करण्याचा आमचा इरादा आहे व त्यासाठी पोषक स्थिती निर्माण केली जाईल, असे या समितीचे सदस्य व आयआयटी, मुंबई या संस्थेचे प्राध्यापक दीपक बी. फाटक यांनी सांगितले.
त्यांच्या मते जगातील संगणक कंपन्या आकाश टॅब्लेटची निर्मिती पाहून थक्क झाल्या आहेत व अनेक वितरकांनी त्यात स्वारस्य दाखवले आहे. आकाश ३ हा अधिक वेगवान संस्कारकासह येणार असून तो लिनक्स व अँड्रॉइड या ऑपरेटिंग सिस्टीमवरही चालू शकेल. त्यात सिमकार्डही टाकता येईल, त्यामुळे त्याचा वापर मोबाईलसारखाही करता येईल.
आयआयटी मद्रासचे प्रा. अशोक झुनझुनवाला व त्यांचे विद्यार्थीही नवीन आकाश ३ च्या निर्मितीत सहभागी होत आहेत. हृदयाचे ठोके मोजणारे अॅप्लीकेशन यात समाविष्ट करण्याचा विद्यार्थ्यांचा इरादा आहे. हे टॅब्लेट स्थानिक पातळीवर दुरूस्त होतील अशी सुविधाही दिली जाणार आहे. या टॅब्लेटमधील अनेक सुटे भाग चिनी बनावटीचे असल्याचा आरोप फाटक यांनी फेटाळून लावला.
आकाश-३ चे दोन मॉडेल असणार असून एक शालेय विद्यार्थ्यांसाठी तर दुसरे कॉलेजच्या विद्यार्थ्यांसाठी असणार आहे. आकाश-२ हे मॉडेल मुंबई आयआयटीने सीडॅकच्या मदतीने तयार केले होते व त्याचे उदघाटन राष्ट्रपती प्रणव मुखर्जी यांनी नोव्हेंबरमध्ये केले होते.
आकाश-३ वैशिष्टय़े
*जागतिक निवदा फेब्रुवारीत काढणार
* पन्नास लाख टॅबलेटची निर्मिती
विविध उपयोजनांचा समावेश
* लिनक्स व अँड्रॉइड ऑपरेटिंग सिस्टीमवर चालणार
* चिनी बनावटीचे सुटे भाग वापरल्याचा इन्कार
* मद्रास आयआयटी व मुंबई आयआयटी एकत्र काम करणार


text:
ल्यों (; ; इंग्लिश: Lyons, लायान्झ) हे फ्रान्स देशामधील दुसऱ्या क्रमांकाचे मोठे (पॅरिस खालोखाल) शहर व महानगर आहे. हे शहर फ्रान्सच्या मध्य-पूर्व भागातील रोन-आल्प प्रदेशाच्या रोन विभागात रोन नदीच्या काठावर वसले असून ते पॅरिसपासून ४७० किमी, मार्सेलपासून ३२० किमी तर जिनिव्हापासून १६० किमी अंतरावर स्थित आहे. २००८ साली ल्यों शहराची लोकसंख्या जवळजवळ ५ लाख तर शहरी भागाची लोकसंख्या १४.२२ लाख तर महानगर क्षेत्राची लोकसंख्या १७.५७ लाख इतकी होती. रोन-आल्प प्रदेश व रोन विभाग ह्या दोन्हींची प्रशासकीय राजधानी ल्यों येथेच आहे.
अनेक ऐतिहासिक वास्तू व इमारती असलेले ल्यों शहर युनेस्कोचे जागतिक वारसा स्थान आहे. सध्या ल्यों हे फ्रान्समधील दुसऱ्या क्रमांकाचे मोठे आर्थिक केंद्र असून येथे अनेक सॉफ्टवेर, बायोमेडिकल व औषधे बनवणाऱ्या कंपन्या तसेच अनेक बँका स्थित आहेत. २०१० साली नवनवे शोध लावणारे ल्यों हे फ्रान्समधील दुसरे तर जगातील ननव्या क्रमांकाचे शहर होते.
इंटरपोल ह्या आंतरराष्ट्रीय संघटनेचे तसेच आंतरराष्ट्रीय कर्करोग संशोधन संस्थेचे मुख्यालय ल्यों येथेच आहे. ऑलिंपिक लॉन्नेस हा लीग १ मध्ये खेळणारा फ्रेंच फुटबॉल संघ ल्यों येथील स्थानिक संघ आहे.
इतिहास
भूगोल
शहररचना
वाहतूक
कला
शिक्षण
खेळ
अर्थव्यवस्था
जुळी शहरे
ल्यों युरोपाच्या परिषदेच्या आंतरसांस्कृतिक कार्यक्रमासाठी निवडण्यात आलेल्या शहरांपैकी एक आहे. ल्योंचे जगातील खालील शहरांसोबत व्यापारी व सांस्कृतिक संबंध आहेत.
संदर्भ
बाह्य दुवे
 अधिकृत संकेतस्थळ
 व्यापार दालन
 पर्यटन
फ्रान्समधील शहरे

dataset: wikimedia/wikipedia


text:
महिला शेतकरीदिनी महाकाळीत एकवटल्या रणरागिणी - Marathi News | Women farmers are the only battlefields in the epic | Latest vardha News at Lokmat.com
Women farmers are the only battlefields in the epic
लोकमत न्यूज नेटवर्क वर्धा : महिलांना सक्षम करण्याकरिता त्यांच्या हाताला काम देऊन आर्थिक संपन्न बनविण्याच्या उद्देशाने महाराष्ट्र ग्राम सामाजिक ...
By लोकमत न्यूज नेटवर्क | Follow | Published: October 18, 2019 06:00 AM2019-10-18T06:00:00+5:30 | Updated: October 18, 2019 06:00 AM2019-10-18T06:00:27+5:30
ठळक मुद्देसक्षमीकरणाबद्दल मार्गदर्शन : मेळाव्यात दोन तालुक्यातील २३ ग्रामपंचायतींमधील ७३५ महिलांचा सहभाग
वर्धा : महिलांना सक्षम करण्याकरिता त्यांच्या हाताला काम देऊन आर्थिक संपन्न बनविण्याच्या उद्देशाने महाराष्ट्र ग्राम सामाजिक परिवर्तन अभियान आणि महिद्रा प्रेरणा उपक्रम यांच्या संयुक्त विद्यमाने राष्ट्रीय महिला किसान दिनी महाकाळी येथे मेळाव्याचे आयोजन करण्यात आले होते. या मेळाव्याला देवळी व आर्वी तालुक्यातील २३ ग्रामपंचायतीमधून ७३५ महिला सहभागी झाल्या होत्या. या सर्व महिलांना उपस्थित मान्यवरांनी व्यवसायाभिमूख मार्गदर्शन केले.
कार्यक्र माला प्रमुख पाहुणे व मार्गदर्शक सुहास पाटील, महाराष्ट्र ग्राम सामाजिक परिवर्तन अभियानचे जिल्हा कार्यकारी अधिकारी प्रवीण कुºहे, त्रिपाठी, कृषि विज्ञान केंद्र वर्धाच्या डॉ. प्रेरणा धुमाळ, जिल्हा अभियान व्यवस्थापक स्वाती वानखेडे, निरंजन वºहाडे, अभिजीत उबरहांडे, अविनाश फुलबेल आदींची उपस्थिती होती. यावेळी सुहास पाटील यांनी बचत गट उत्पादने, त्यांचे प्रशिक्षण, नागपूर मधील विक्रीच्या संधी, उपक्रमाचा दूर दृष्टीकोण, महिला शेतकऱ्यांना सक्षम करण्यासाठी असलेले लक्ष्य या शिवाय महिला शेतकरी उत्पादक कंपनी स्थापन करणे, अशी महिंद्रा प्रेरणा उपक्रमाची विस्तृत माहिती दिली. प्रवीण कुºहे यांनी या २३ गावांमध्ये महिला शेतकऱ्यांसाठी सुरु केलेल्या कामाची माहिती दिली. तसेच आगामी काळात महिला शेतकºयांची प्रेरणा शेतकरी उत्पादक कंपनी स्थापन करण्यात येणार असल्याचे सांगितले. कृषि विज्ञान केंद्राच्या डॉ. प्रेरणा धुमाळ यांनी परसबाग, भाजीपाला प्लॉट, शेवग्याचा प्लॉट, सीताफळ प्लॉट याचे कुटुंबातील महत्व, पोषनासाठी परसबागेचे महत्व, त्यात कोणत्या भाज्या लावल्या जातात त्याची शास्त्रीय कारणे आणि त्यातून जिवनावश्यक कोणते घटक मिळतात. याबाबत विस्तृत माहिती दिली. यावेळी योगिनी सोमन, डॉ. प्रेरणा धुमाळ, नम्रता शिंगोटे-कालेकर यांनी महिलांचे स्वागत केले. कार्यक्रमा दरम्यान यावर्षी चांगले पीक व उत्पन्न घेणाºया १९ महिलांना प्रेरणा पुरस्कार देण्यात आला. कार्यक्रमाचे संचालन नामदेव आखाडे तर आभार अभिजीत देव यांनी मानले. कार्यक्रमाला ग्रामपरिवर्तक उपस्थित होते.
या गावामील महिलांची होती उपस्थिती
या कार्यक्रमाला देवळी तालुक्यातील वाटखेडा, डिगडोह, तळणी (भागवत), गिरोली, भिडी, मलकापूर, लोणी, नांदोरा, सोनोरा (ढोक), पळसगाव, फत्तेपूर, कवठा (रेल्वे) तर आर्वी तालुक्याच्या परसोडी ( टेंभरी), पिंपळगाव (भोसले), बेल्हारा, तळेगाव (रघुजी), काचनूर, बोदड, वाडगाव (पांडे) सालदरा, हिवरा या गावातील महिला सहभागी झाल्या होत्या.


text:
शिवसैनिकांना हात लावला तर याद राखा -आदित्य ठाकरे
Sachin Salve | Updated On: Feb 23, 2014 02:19 PM IST
22 फेब्रुवारी : मला एकदा धमकी देणार्‍यांना मी शंभरवेळा माफ करतो, पण शिवसैनिकांना जर हात लावला तर शिवसैनिक काय करता मग ते बघाच असं सडेतोड उत्तर शिवसेना युवासेनेचे प्रमुख आदित्य ठाकरे यांनी नितेश राणे यांना दिलं.
दोन दिवसांपूर्वी मुंबईत शिवसेना आणि नितेश राणे यांच्या स्वाभिमान संघटनांचे कार्यकर्ते आपापसात भिडले होते. यावेळी शिवसैनिक आणि स्वाभिमानच्या कार्यकर्त्यांमध्ये हाणामारी झाली. यावेळी खुद्ध नितेश राणेही हजर होते. यावेळी राणे यांनी आदित्य ठाकरेंना सिंधुदुर्गात पाय ठेऊ देणार नाही अशी गर्जना करत सेनेला आव्हान दिलं होतं.
नितेश राणे यांचं आव्हान स्वीकारत आदित्य ठाकरे आज (शनिवारी) सिंधुदुर्गात दाखल झाले. वेंगुर्ल्यात शेकडो कार्यकर्त्यांसह रॅलीही काढली. आपल्या कारच्या टपावर बसून आदित्य ठाकरे रॅलीतून सर्वांना अभिवादन करत होते. "अरे आवाज कुणाचा.. शिवसेनेचा" अशा घोषणांनी सेनेच्या कार्यकर्त्यांनी परिसर दणाणून सोडला.
या रॅलीच्या नंतर शिवसैनिकांनी संवाद साधत असताना आदित्य ठाकरेंनी नितेश राणेंनी इशारा दिला. मला धमकी दिली तर मी तुम्हाला शंभर वेळा माफ करतो, पण जर का शिवसैनिकाला हात जरी लागला तर शिवसैनिक काय करतील ते बघाच अशा इशाराच आदित्य ठाकरेंनी दिला.एकंदरीतच नारायण राणे विरुद्ध उद्धव ठाकरे यांचा सामना आजपर्यंत पाहण्यास मिळाला पण आता या निमित्ताने दोन्ही पक्षांचे युवराज एकमेकांसमोर उभे ठाकले आहे.
Tags: aditya thakarenitesh raneshiv senaआदित्य ठाकरेनितेश राणेबाळासाहेब ठाकरेशिवसेना
First Published: Feb 22, 2014 04:23 PM IST


text: श्रीकांत आर पाटील


आपली माती, आपलीच माणसं!
२००८ या वर्षाने सरता सरता महाराष्ट्राच्या पटलावर अनेक राजकीय वादळे उठवली. या वादळांनी 'राज'सत्ता तर हादरवलीच, शिवाय अनेकांवर 'प्रहार'ही केले. रा्ज्याची 'देशमुखी' विलासरावांना सोडावी लागली आणि ती नकळत चालत चालत 'अशोकरावांच्या' गळी पडली....
क्रिकेटमध्ये भारताची 'धोनीपछाड'
भारतीय क्रिकेट संघासाठी सन 2008 हे चांगले गेले. भारतीय क्रिकेट संघ पाच कसोटी मालिका आणि तितक्याच एकदिवसीय मलिका यावर्षी खेळला. त्यात
आगामी वर्षात सत्तापरिवर्तनाचे योग
सन 2008 ला निरोप आणि नवीन वर्षाच्या स्वागताची तयारी आता सुरू आहे. परंतु, सन 2008 च्या अखेरीस मुंबईत झालेला दहशतवादी हल्ला ही देशातील सर्वांत ...
धार्मिक कट्टरतेत वाढ
भारतात धार्मिक कट्टरता वाढत आहे. यामुळेच दहशतवादासारखे मोठे आव्हान निर्माण झाले आहे. आता देशातील कट्टर धार्मिक असणार्या संघटनांवर बंदी आणण्याची ...
बिग बँग महाप्रयोगचे वर्ष
विश्वाची निर्मिती कशी झाली? याचा शोध घेण्यासाठी 'बिग बँग' हा प्रयोग यावर्षी झाला. या महाप्रयोगासाठी जगातील सर्वात मोठी महामशीन तयार करण्यात ...
महिलांसाठी संमिश्र वर्ष
महिलांसाठी सन 2008 संमिश्र ठरले. अनेक क्षेत्रात महिलांनी आपले कर्तृत्व सिध्द केले. वर्षाच्या सुरवातीस मालती राव यांच्या कादंबरी डिस्आर्डरली ...
शेअर बाजारासाठी निराशादायक वर्ष
सन 2007 शेअर बाजारासाठी चांगलेच लाभदायक होते. बाजाराच्या निर्देशांकात वाढ होत होती. सामान्य गुंतवणूकदारही शेअर बाजाराकडे आकर्षित होत होते. ...
बॉलीवूड 2008 : एक पाऊल पुढे, तर दोन मागे
गेल्या काही वर्षांच्या तुलनेत यावर्षी (2008) बॉलीवूडच्या चंदेरी दुनियेत 'मंदी'च दिसून आली. कोट्यवधी रूपयांचे मानधन घेणारे स्टार्स आणि बिगबजेट ...
ज्योतिषशास्त्राच्या नजरेतून 2009 वर्ष
नूतन वर्ष 2009 च्या स्वागतासाठी सर्वत्र जय्यत तयारी सुरू झाली आहे. वर्ष 2008 ला निरोप व वर्ष 2009 चे स्वागत करण्यासाठी कमालीता उत्साह आहे. हे ...
काय गमावले आणि काय कमावले?
वर्ष 2007 ज्या प्रमाणे सरले त्याच प्रमाणे पहाता- पहाता 2008 ही संपले. देशातील दहशतवाद रोखण्यास सरकारला अपयश आले, परंतु यावर्षी भारताच्या ...
सौरव नावाचे वादळ निवृत्त
उध्दटपणा आणि आक्रमकता यांच्या सिमारेषेवरच तो आयुष्यभर घुटमळत राहिला... 'मला आवडेल तेच करेल आणि कुणासमोरही लाचारी पत्करणार नाही' हा त्याचा ...
राजकारणात रुतले नॅनोचे चाक
सुरुवातीला नॅनोला सिंगुरमधील शेतकर्यांनी जोरदार विरोध केला. टाटांनी आता केवळ दोन रंगांमध्ये नॅनो तयार करण्यात येणार असल्याची घोषणा केली होती. ...
राजीनाम्याने प्रश्न सुटले का?
मुंबईसह संपूर्ण देशाच्या सुरक्षा व्यवस्थेच्या चिंधड्या उडवत सर्वांना 60 तास बंदुकीच्या टोकावर खेळविणा-या भ्याड दहशतवादी हल्ल्यानंतर ...
भारताची झेप आणि चांद्रयान
अंतराळ संशोधन क्षेत्रातील सारे विश्वविक्रम मोडीत काढत 22 ऑक्टोबर 2008 रोजी बुधवारी पहाटे सहा वाजून 21 मिनिटांनी श्रीहरिकोटा येथील सतीश धवन ...
अहमदाबादमध्येही बॉम्बस्फोट
बंगलूरूमध्ये झालेल्या साखळी बॉम्बस्फोटानंतर दुसऱ्याच दिवशी अहमदाबादमध्येही दहशतवाद्यांनी सलग सोळा स्फोट बॉम्बस्फोट घडवून आणले.मुंबई ...
साध्वी प्रज्ञाः एका अर्धवट स्वप्नांचा प्रवास
साध्वी प्रज्ञासिंह ठाकूर. गेल्या काही दिवसांपासून भारतीयच नव्हे तर विदेशी प्रसार माध्यमांमध्येही चर्चिले जाणारे नाव. आजवर ज्ञात असलेली पहिली ...
पूर्वसुरींसारखेच मुशर्रफ
पाकचे लश्करशहा परवेज मुशर्रफ यांनी आपल्या पदाचा राजीनामा दिला ही या वर्षातील महत्वाची घटना. पाकिस्तानात आतापर्यंत चार लष्करशहांनी देशाची सत्ता ...
अमेरिकन निवडणुकीतील मुद्दे आणि गुद्दे
अमेरिकेतील राष्ट्राध्यक्षपदाच्या निवडणुकीत यंदा सहा मुद्दे अत्यंत महत्त्वाचे होते. पहिल्यांदाच या मुद्यांवरुन निवडणूक इतकी रंगली. डेमोक्रेटीक ...
ओबामा - एक संघर्षरत प्रवास
संपूर्ण जगाचे लक्ष लागलेल्या अमेरिकी राष्ट्राध्यक्षांच्या निवडणूकीत बराक ओबामा यांची निवड झाली. हा क्षण आंतरराष्ट्रीय पातळीवरच अत्यंत महत्वाचा ...
Cricket Scorecard
वेबदुनिया गॅलरी
आज-काल
'ए मेरे वतन के लोगों...'
लतादीदींसमवेत १ लाख लोक गाणार?
इंग्लिश बोला, पैसे कमवा
भाषिक अस्मितेच्या नावाने राजकीय नेत्यांनी कितीही बोंबा मारल्या तरी कम


text: ती: "कशावरुन? कशावरुन तुम्ही खोटं नाही सांगत?"


1/n
We start with Marathi.
#Maharashtra being our worst affected state at the moment, take some time to understand what can and cannot stop the spread of this virus
माहितीयुगात चुकीची माहितीच लवकर प्रसिध्दी पावते. म्हणून ही
खात्रीलायक माहिती खुद्द WHOच्या साईटवरून (अनुवादित) -
-
1/n We start with Marathi.Show this thread
-
2/n १) सर्वच वयोगटांतील माणसांना कोरोना-व्हायरसची बाधा होऊ शकते. वृध्द आणि आधीच कोणत्या ना कोणत्या आजाराने ग्रस्त (म्हणजेच दमा, मधुमेह, ह्रदयविकार, इ.) असलेल्यांना कोरोनाचा अधिक धोका संभवतो. २) थंड हवामान आणि हिमवृष्टी कोरोना-व्हायरसला मारू शकत नाही.1 reply 0 retweets 0 likesShow this thread
-
3/n ३) कोरोना-व्हायरस उष्ण आणि दमट हवामानातही पसरू शकतो. ४) डासांमार्फत कोरोना-व्हायरस पसरत नाही. ५) पाळीव प्राण्यांद्वारा कोरोना-व्हायरस पसरण्याचा एकही पुरावा सापडलेला नाही. ६) गरम पाण्याने अंघोळ करणे कोरोना-व्हायरसला रोखू शकत नाही.1 reply 0 retweets 0 likesShow this thread
-
4/n ७) ड्रायरने हात वाळवणे कोरोना-व्हायरसला मारण्यास पुरेसे नाही. ८) अतिनील किरणे (UV rays) शुध्दीकरणासाठी (Sterilization) वापरल्याने त्वचेचे विकार होऊ शकतात. म्हणून ती किरणे अंगावर घेणे टाळावे.1 reply 0 retweets 0 likesShow this thread
-
5/n ९) थर्मल स्कॅनरने एखाद्याला ताप आहे किंवा नाही एवढेच समजते. कोरोना-व्हायरसची लागण झाली आहे का, हे सांगता येत नाही. १०) alcohol किंवा क्लोरिन अंगभर फवारल्याने अगोदरच शरीरात पसरलेला व्हायरस मरत नाही.1 reply 0 retweets 0 likesShow this thread
-
6/n ११) न्युमोनिया, फ्लू ह्यावरच्या प्रतिबंधात्मक लसी (pneumococcal vaccine, Haemophilus influenzae type b (Hib) vaccine) कोरोना-व्हायरसविरुध्द संरक्षण देऊ शकत नाहीत. १२) मीठाच्या पाण्याने वारंवार नाक धुतल्याने कोरोनापासून वाचल्याचा एकही पुरावा नाही.1 reply 1 retweet 0 likesShow this thread
-
7/n १३) लसूण आरोग्यदायी असले तरीही लसूण खाल्ल्याने कोरोना-व्हायरसपासून बचावल्याचा एकही पुरावा नाही. १४) Antibiotics कोरोना-व्हायरसला आळा घालू शकत नाही, ते केवळ Bacteria ला रोखतात व्हायरसला नाही. १५) अजूनपर्यंत खास कोरोना-व्हायरसचा नायनाट करू शकणारे निश्चित औषध सापडलेले नाही.1 reply 1 retweet 0 likesShow this thread
8/n अधिक माहितीसाठी - Check the facts on the WHO website:_URL_ …
-
-
0 replies 0 retweets 2 likesShow this threadThanks. Twitter will use this to make your timeline better. UndoUndo
-
Loading seems to be taking a while.
Twitter may be over capacity or experiencing a momentary hiccup. Try again or visit Twitter Status for more information.


text: पुण्यातल्या बुधवार पेठेत श्रीनाथ थिएटरच्या उजव्या बाजूने पुढे गेले की 'आफताब मंजिल' इमारत आहे. सारया बुधवार पेठेत अशा अनेक बह...


text:
ठळक घटना आणि घडामोडी
 डिसेंबर २२ - ऑट्टोमन साम्राज्याचा सुलतान महमद तिसरा याचा मृत्यू. अहमद पहिला सुलतानपदी.
जन्म
मृत्यू
 डिसेंबर २२ - महमद तिसरा, ऑट्टोमन सुलतान.
इ.स. १६०३
इ.स.च्या १६०० च्या दशकातील वर्षे
इ.स.च्या १७ व्या शतकातील वर्षे
इ.स.च्या २ ऱ्या सहस्रकातील वर्षे


असं म्हटलं जातं, जगभरामध्ये सर्वांत शक्तिशाली देशांपैकी भारत हा तिसरा सगळ्यांत मोठा देश आहे. पण खरं वास्तव काय आहे आपल्या देशाचं? या देशातल्या शेवटच्या घटकांत राहणाऱ्या माणसांमधले भय अजूनही संपलेले नाही. इतिहासातल्या घटनांना वर आणून त्याला पुष्टी व पाठबळ देण्याचं काम आपल्या देशातली व्यवस्था सध्या करत आहे. त्यामध्ये सगळ्यात मोठं भय म्हणजे अंतर्गत सामाजिक सुरक्षेचं. या देशातले अल्पसंख्याक, इथले भटकन्ती करणारे आदिवासी माणसं सध्या सुरक्षित नाहीत. या बांधवांवर कुठेही झुंडीने हल्ले होतात. अश्या घटनांमुळे भारत सध्या जगामध्ये चर्चेचा विषय ठरला आहे.
निसर्गात कोणतीही गोष्ट साचून राहिली की दूषित होते. प्रवाहीपणा व बदल हा निसर्गाचा नियम आहे. पण आपली जातिसंस्था, कुटुंबसंस्था, विवाहसंस्था, समाजातील रूढी-परंपरा गतकालानुगतिक जशाच्या तशा आहेत व आतल्या आत सडत आहेत. काळ बदलला तसे संदर्भही बदलले. तेव्हा या सर्व संस्थांमध्ये, रूढी-परंपरांमध्ये बदल करून त्यांना बदलत्या समाजरचनेप्रमाणे सुटसुटीत, प्रवाहित व काळानुरूप करण्याची गरज आहे. म्हणूनच पुरुषी वर्चस्व झुगारण्याची सुरुवात कुटुंबातील स्त्रियांनाच करावी लागेल. वैचारिक दुर्बलता मागे टाकून प्रगतीची उत्तुंग झेप सर्वसामान्यांनी घेण्यासाठी योनिशुचितेचे अवडंबर दूर करून नैसर्गिकतेने जगणे आवश्यक आहे.
परंपरांचे ओझे
ससा आणि कासव ह्यांच्या शर्यतीची गोष्ट सगळ्यांनीच ऐकलेली असावी. ससा वेगाने पळतो. कासव हळूहळू चालत जाते. ससा वाटेत झोपतो. कासव त्याला ओलांडून पुढे जाते आणि शर्यत जिंकते. गोष्टीवरून घ्यायचा बोध असा की वेगापेक्षा सातत्य महत्त्वाचे. बोध अगदी खरा आहे; पण मुळात असमान क्षमता असलेल्यांना एकाच स्पर्धेत उतरवणे कितपत न्याय्य आहे? तर तसे नाही; आणि म्हणूनच कथेतल्या कासवाला जिंकवण्यासाठी सश्याला झोपवावे लागते.
आयुष्यात कितीदातरी अश्या अतार्किक स्पर्धांचे आपण बळी पडतो किंवा पाडले जातो. येथूनच गरज पडते ती प्रत्येकाच्या शून्याला किंवा आरंभबिंदूला समजून घेण्याची.
सहज भेटायला म्हणून आलेल्या त्या दोघा-तिघा तरूणांपैकी एक जण अंध होता. ऑफिसच्या
आज हिंदुधर्म अनेक कारणांसाठी चर्चेत आहे. नुकतेच भारताच्या एका प्रमुख राजकीय पक्षाच्या प्रमुख नेत्याने इसिस (दाएश) आणि बोकोहराम या दहशतवादी संघटनांशी हिंदुत्वाची तुलना केली आहे. महिन्याभरापूर्वी अमेरिकेत हिंदुत्वाच्या उच्चाटनावर विचार करण्यासाठी एक जागतिक परिषदही आयोजित केली होती. त्यामध्ये हिंदुधर्म आणि हिंदुत्व वेगळे करता येणार नाहीत या मुद्द्यावर आम-सहमती झाली होती. उलटपक्षी सर्वसामान्य सुशिक्षित हिंदूला त्याच्या धर्मासंबंधी अथवा संस्कृतीसंबंधी जुजबी माहितीही नसते असा वरचेवर अनुभव येतो. आय.आय.टी. कानपूरमध्ये असताना एका एम.टेक. करणाऱ्या विद्यार्थ्याने एकदा मला रावणाचा भाऊ भीमसेन होता असे छातीठोकपणे सांगितले होते. Bibhishan आणि Bhimsen यात अनेक अक्षरे समान असल्याने कॉन्व्हेंट-स्कूलमध्ये शिकणाऱ्याचा असा घोटाळा होणे स्वाभाविक होते. बरे
'ऐहिक निष्ठा ही आजची युगनिष्ठा आहे.', असे आज ढोबळमानाने म्हणता येईल. ढोबळमानाने याकरिता कारण, मानवाच्या एकमूलकतेचे गृहितक हे आता मानवशास्त्राने टाकून दिले आहे. त्यामुळे, मानवी समाजाची आणि म्हणून सर्व व्यक्तींची (individuals) मूल्यनिष्ठा सर्वत्र एकसारखीच आहे, असे मानण्यातील तर्कदोष उघड आहे. ऐतिहासिकदृष्ट्या, ती तशी कधी होती का? असे विचारल्यास, त्याचे उत्तर नकारार्थी द्यावे लागते. उलट, ती किती वैविध्यपूर्ण आणि समृद्ध होती, याला बरेचसे अनुकूल पुरावे मिळू शकतील. भारतीय सामाजिक-धार्मिक परंपरेचा परिपोष हा जसा आत्मवाद, ईश्वरवाद, अद्वैतवाद यांतून झाला, तसाच तो अनात्मवाद, निरिश्वरवाद, द्वैतवाद, संशयवाद आणि अज्ञेयवादातूनही झालेला आढळून येईल.
श्री. बर्ट्रांड रसेल लिखित 'The Principles Of Social Reconstruction' ह्या अल्पाक्षररमणीय ग्रंथाचे प्रचलित अरिष्टामुळे मिळालेल्या फावल्या वेळात वाचन करण्याची संधी मिळाली. कोविड-१९ अरिष्टामुळे संपूर्ण जग अगदी ढवळून निघाले आहे…निघत आहे. कोविड-१९ विषाणूच्या प्रादुर्भावाचा जागतिक समाजावर (Global society), राष्ट्रांवर, समाजव्यवस्थेवर तसेच जागतिक अर्थव्यवस्थेवर अल्पकालीन (Short-run) तसेच दीर


text: रेषा केल्या त्या रेषा जुळविल्या.


text: शहर अभियंता सार्वजनिक बांधकाम विभाग २५४०२९ १ते९९, विस्तार- २०५


text:
राष्ट्रवादी काँग्रेसच्या बैठकीत मराठा, ओबीसी, पदोन्नती आरक्षणावर चर्चा
HomePoliticsराष्ट्रवादी काँग्रेसच्या बैठकीत मराठा, ओबीसी, पदोन्नती आरक्षणावर चर्चा
मुंबई: राष्ट्रवादी अध्यक्ष शरद पवार यांच्यावर शस्त्रक्रिया झाल्यानंतर मोठ्या कालावधीनंतर पहिल्यांदाच राष्ट्रवादीच्या नेत्यांची बैठक घेण्यात आली होती. शरद पवार यांच्या अध्यक्षतेखाली बैठक घेण्यात आली या बैठकीत मंत्र्यांच्या कामाचा आढावा घेण्यात आला आहे. तसेच राज्यातील घडामोडींवर चर्चा करण्यात आली आहे. मराठा आरक्षण,पदोन्नती आरक्षण,ओबीसी आरक्षणावर देखील चर्चा करण्यात आली आहे. राज्यात कोरोनाचं सकट वाढत असताना लसीकरणात येणाऱ्या अडथळ्यांवरही चर्चा झाली असल्याचे अल्पसंख्यांक मंत्री नवाब मलिक यांनी म्हटले आहे. म्युकरमायकोसिसच्या वाढत्या आजारावर चिंता व्यक्त करत त्याचाही आढावा घेण्यात आला आहे.
लसीकरणामध्ये येत असलेली अडचण कशी दूर होईल याबाबत चर्चा झाली आहे. सर्व मंत्र्यांनी आग्रह केल्यानंतर राष्ट्रवादी अध्यक्ष शरद पवार यांनी आपण स्वतः सिरममध्ये फोन करुन चर्चा करु असे आश्वासन मंत्र्यांना बैठकीत दिले आहे. त्याचबरोबर म्युकर मायकोसिसच्या औषध आणि इंजेक्शनचा तुटवडा कसा दुर करता येईल यावर चर्चा करण्यात येणार आहे. केंद्र सरकार बॅंक अॅक्ट १९४९ त्याच्या बदल करुन रिझर्व्ह बँकला अधिकार देऊन राज्यातील सहकारी बँकेचे अधिकार संपवण्याचा डाव केंद्र सरकार रचत आहे. जिल्हा बँक कशा संपतील, नागरी सहकारी बँकांना अडचणीत आण्याचा अशा प्रकारचा कार्यक्रम सुरु झाला आहे.
👉सहकारी संस्थेला संपवण्याचा प्रयत्न
राज्य सरकारने याच्याबाबतीत एक सहकार मंत्री यांच्या अध्यक्षतेखाली टास्क फोर्स तयार केली पाहिजे. यामध्ये तीन पक्षाचे मंत्री असतील आणि सहकार क्षेत्रातील बँकेत काम करणारे सगळे तज्ञ असतील आणि त्यांनी बसून या अमेंडमेंटला कसे थांबवता येईल यावर चर्चा करण्याचे ठरले आहे. शरद पवार सहकार खात्याचे मंत्री होते तेव्हा मौलिक अधिकार देण्याचा निर्णय केला होता. परंतु सध्याचे मंत्री या सहकारी संस्थेला संपवण्याचा प्रयत्न केला जात आहे. सरकारच्या वतीने शरद पवारांनी निर्देश दिले आहेत की याकडे लक्ष दिले पाहिजे. कायद्याने यावर लक्ष दिले पाहिजे अशी पाऊले उचलण्यात येणार आहेत.
👉ओबीसी आरक्षणावर चर्चा
न्यायालयाने ओबीसी आरक्षणावर निर्णय दिल्यानंतर महाराष्ट्रात सध्या जे ओबीसी आरक्षणाबाबतीत प्रश्न निर्माण झाले आहेत. त्याच्याबाबतीत आता मुख्यमंत्री यांच्या अध्यक्षतेखाली तिन्ही पक्षाचे नेते, वकिल यांची बैठक आहे. जे आरक्षण इतर मागासवर्गीयांना मंडल आयोगाच्या माध्यमातून २७ टक्के देण्यात आले होते. राजकीय आरक्षण संपण्याचे चित्र निर्माण झाले आहे. राष्ट्रवादीचे सर्वेसर्वा शरद पवार हे मुख्यमंत्री असताना मंडल आयोगाची स्थापना केली. राष्ट्रवादी काँग्रेसचे स्पष्ट मत आहे की, ओबीसी समाजाला, नोकरी, शिक्षण आणि राजकीय आरक्षण असेल हे आबाधित राहिले पाहिजे आणि आजच्या बैठकीत स्पष्ट भूमिका घेतली आहे.
👉गरीब मराठा समाजाला आरक्षण मिळाले पाहिजे
मराठा आरक्षणाबाबत पक्षाची भूमिका स्पष्ट आहे. महाराष्ट्रामध्ये जो गरीब मराठा समाज आहे त्यांना निश्चित रुपाने आरक्षण मिळाले पाहिजे यासाठी कायदा केला. भाजप सरकार असताना एकमताने कायदा करण्यात आला आहे. परंतु इतर मागण्या आहेत. मराठा समाजाला आरक्षण मिळावे यासाठी प्रयत्नशील आहोत असे अल्पसंख्यांक मंत्री नवाब मलिक यांनी म्हटले आहे.
👉पदोन्नतीच्या आरक्षणाबाबत चर्चा
पदोन्नतीच्या आरक्षणाबाबत वीशेष लक्ष दिले पाहिजे. कुठल्याही समाजावर अन्याय होऊ नये यासाठी दक्षता घेतले पाहिजे. तिन्ही पक्षाच्या नेत्यांची बैठक झाली. या बैठकीत सकारात्मक चर्चा झाली आहे. भविष्यात याबाबत आदेश जारी होणार आहेत.
👉राष्ट्रवादी काँग्रेसचा वर्धापनदिन साजरा करणार
येत्या १० जुलैला राष्ट्रवादी काँग्रेसचा वर्धापनदिन सोहळा आहे. राज्यातील सर्व पालकमंत्री आणि मंत्री आपल्या जिल्ह्यातील पक्ष कार्यालयासोर झेंडावंदन करतील. या महाराष्ट्राच्या कार्यालयावर मोजके लोकं उपस्थित राहणार आहेत. झेंडा वंदन झाल्यानंतर राष्ट्रवादी अध्यक्ष शरद पवार, प्रदेशाध्यक्ष जयंत पाटील आणि उपमुख्यमंत्री अजित पवार यांच्या फेसबुकपेजवरुन लाईव्ह चर्चा केली जाणार आहे. असे राष्ट्रवादी नेते आणि अल्पसंख्यांक मंत्री नवाब मलिक यांनी म्हटले आहे.


text:
सुट्टी सप्ताह : ७ प्रेक्षक बालनाट्याचा...
दिंनाक: 08 May 2017 12:02:57
एप्रिल महिन्याच्या शेवटी सुरू होणारी बालनाट्ये अगदी मे महिन्याच्या अखेरपर्यंत विविध नाट्यगृहांमध्ये सुरू असलेली दिसतात. अगदी व्यावसायिक-धंदेवाईक नाटकांसारख्या त्यांच्या जाहिराती वर्तमानपत्रातून झळकताना दिसतात. तेव्हा टि.व्ही. मालिका त्यातही छोटा भीम, निन्जा हातोडी, राजू, मोटू-पतलू या कार्टून्सना (यांना कार्टून्स म्हणावे का? हा चर्चेचा आणि वादाचा प्रश्न आहे.), हाणामारीच्या सिनेमांना कंटाळलेला आणि नाटकाचा चाहता पालकवर्ग मुलांना बालनाट्य दाखवायला घेऊन जातो. पण अनेक पालकांकडून सध्या काही प्रश्नवजा तक्रारी ऐकायला येताना दिसतात की, आजची बालनाट्ये ही खरंच बालनाट्ये आहेत का? ती मुलांवर संस्कार करण्याच्या दृष्टीने योग्य आहेत का? ती दाखवून काय हशील होणार आहे? वगैरे वगैरे. याच प्रश्नांवर विचार करण्याच्या दृष्टीने हा लेखनप्रपंच.
आज आपल्याला प्रामुख्याने दोन प्रकारची बालनाट्ये रंगभूमीवर दिसतात. एक : विविध स्पर्धांमध्ये पारितोषिके प्राप्त केलेली किंवा नावाजलेली. आणि दोन : विविध बालनाट्य शिबिरांमध्ये फायनल प्रोडक्ट म्हणून सादर होणारी. पैकी पहिल्या प्रकारच्या नाटकांना एखादा निर्माता किंवा प्रयोगांचे आयोजन करणारा लाभला, तर त्या नाटकांचे रंगभूमीवर (सातत्याने?) काही प्रयोग होतात. आणि दुसऱ्या प्रकारात शिबिर संचालकांना शिबिरार्थी मुलांचा पालकवर्ग हा हक्काचा प्रेक्षकवर्ग मिळतो. शिवाय इतर प्रेक्षक म्हणजे बोनसच असतो, म्हणून त्याचे मात्र खरंच सातत्याने प्रयोग होताना दिसतात.
या अशा वातावरणात चांगलं बालनाट्य कोणतं, ते ओळखावं कसं, मुलांना कसं दाखवावं म्हणजे दाखवत असताना त्यांना काय मार्गदर्शन करावं असे काही प्रश्‍न पालकांच्या डोक्यात येत असतात. अनेक बालनाट्यांमध्ये टि.व्ही.वरील तीच वर उल्लेखलेली कार्टून्स असतात. त्यांच्या त्याच हाणामाऱ्या टि.व्ही.ऐवजी नाटकात पाहायला मिळतात. मग असं नाटक का पाहावं असा रास्त सवाल ते उपस्थित करतात. पु.ल., रत्नाकर मतकरी, सई परांजपे आदी जुन्या जमान्यातील महत्त्वाच्या नाटककारांची नाटकंही रंगभूमीवर नव्याने सादर होतात. पण नवं काही पाहायचं असेल तर काय करावं? याबाबत पालक संभ्रमित आहेत, तर मुलं पदरी पडलं ते पवित्र झालं या भूमिकेत आहेत.
अगदी प्रामाणिकपणे सांगायचं झालं, तर आज बालनाट्यांची अवस्था खरंच दयनीय आहे. अर्थात याला जबाबदार पालकवर्गच आहे. आज व्यावसायिक बालरंगभूमीवर जी बालनाट्ये दिसतात, ती वर म्हटल्याप्रमाणे विविध शिबिरार्थी बालकलाकारांची सादरीकरणं असतात. एक आठवडा किंवा पंधरवड्याच्या शिबिरातून चांगली कलाकृती घडणे कसे शक्य आहे? आजचा अगदी थोडकाचा पालकवर्ग चांगल्या कलाकृतीच्या शोधासाठी किंवा आपल्या पाल्यात चांगल्या कलागुणांची जोपासना व्हावी यासाठी धडपडताना दिसतो. फक्त निकालाला महत्त्व देणारा विद्यार्थी आणि पालक शिकण्याच्या प्रक्रियेचा आनंद कसा घेणार? आणि जे या प्रक्रियेपासून दूर आहेत ते चांगली कलाकृती कशी निर्माण करणार?
पालक आणि विद्यार्थी प्रेक्षक यांनी चांगल्या बालनाट्याची गरज या शिबिर संचालक किंवा लेखक-दिग्दर्शक-निर्मात्यांपुढे ठेवावी. तर ते त्याप्रमाणे शोध घेतील. कारण गरज ही शोधाची जननी असते. फक्त आपल्या पाल्याला रंगमंचावर वावरायला मिळालं आणि त्या संबंधित संस्थेकडून एखादं प्रमाणपत्र मिळालं म्हणून बालकलाकारांच्या पालकांनी हुरळून जाऊ नये. कारण प्रमाणपत्र हे तुमच्या पाल्याच्या कलागुणांचं प्रमाण ठरवत नाही. ते डोक्यावर सजवून तो बाहेरच्या जगात वावरणार नाहीये. तर त्या शिबिरात तो काय शिकला?, त्याच्या व्यक्तिमत्त्वाचा किती विकास झाला? हे त्याच्या वागण्याबोलण्यातून कळणार आहे. म्हणून पालकांनी प्रमाणपत्रापेक्षा त्याचा भाषिक विकास, रंगमंचावरचा आत्मविश्वासपूर्वक वावर, संहिता आणि भूमिकेची जाण या नाटकाच्या प्रमुख अंगांना महत्त्व द्यावं.
प्रेक्षक पालक किंवा मुलांनी असंच बालनाट्य पाहण्यावर जोर द्यावा जे खरंच मुलांसाठी आहे. खरं बालनाट्य म्हणजे काय तर ज्यात मुलांच्या भावविश्वाचा वेध घेतला आहे. मुलांच्या समस्या, त्यांच्या भावना, त्यांचं आयुष्य हा ज्यांचा विषय आहे. उदाहरणच द्यायचं झालं, तर आईवडिलांच्या भांडणाचा मुलांवर होणारा परिणाम


ण्याचे लक्ष्य गाठले जाईल, असे ठाम विधान त्यांनी केले आहे. हे त्यांचे हृदयपरिवर्तन कशामुळे झाले हे कळावयास मार्ग नाही. त्यांनी आजच्या अहवालात हा तपशील दिला असता तर सामुदायिक हृदयपरिवर्तन घडले असते. या तुटीला जोड आहे ती चालू खात्यातील तुटीची. निर्यातीपेक्षा आयात वाढली की ही तूट वाढत जाते. विद्यमान काळात ती वाढण्याचे प्रमुख कारण म्हणजे इंधनाचे चढे भाव आणि सपाटून होणारी सोन्याची आयात. आंतरराष्ट्रीय बाजारात इंधनाचे दर वाढलेले असल्याने आपल्याला त्यासाठी अधिक डॉलर्स मोजावे लागत आहेत आणि दुसरीकडे अर्थव्यवस्था अस्थिर असल्याने अनेकांचा कल सोन्यात गुंतवणूक करण्याकडे आहे. राजन यांनीही आपल्या अहवालात सोन्याची वाढती आयात रोखण्याची गरज व्यक्त केली आहे. या अहवालाचे वेगळेपण असे की सोन्याची आयात कमी व्हायला हवी असा फक्त शहाजोग सल्ला तो देत नाही, तर सरकारच्या नाकर्तेपणामुळे वाढती चलनवाढ सोन्याच्या आयातीस जबाबदार आहे अशी स्पष्ट कबुली हा अहवाल देतो. चलनवाढीचा वेग आटोक्यात आणण्यात सरकारला यश आले नाही. परिणामी, चांगला परतावा देईल असा गुंतवणुकीचा पर्यायच लोकांसमोर राहिला नाही. त्यामुळे शेवटी त्यांनी सोन्याचा आसरा घेतला हा अहवालातील निष्कर्ष अचूक मानायला हवा.
राजन यांना असलेली वास्तवाची जाणीव या अहवालात सातत्याने दिसते. त्या अर्थाने राजन यांचा हा पाहणी अहवाल गेल्या वर्षीच्या तुलनेत बराच वास्तववादी म्हणायला हवा. गेल्या वर्षी प्रणब मुखर्जी यांच्या अर्थमंत्रिपद अखत्यारीतील अहवालात पुढील वर्षी विकासाचा वेग सात टक्के वा अधिक असेल आणि आपण नऊ टक्क्यांचाही पल्ला गाठू अशा प्रकारचा आशावाद व्यक्त करण्यात आला होता. ठोकून देतो ऐसा जे.. अशा प्रकारचे हे स्वप्नरंजन होते हे लगेच सिद्ध झाले. राजन यांनी मात्र असे करणे कटाक्षाने टाळले आहे. आर्थिक विकासाचा दर ७.१ टक्के वा किंचित अधिक असेल असे त्यांचा अहवाल सांगतो. याच जोडीला राजन यांच्या अहवालाने देशासमोरील आर्थिक आव्हानांची चिकित्सा केली ती अधिक महत्त्वाची आहे. आगामी वर्ष हे निवडणुकांचे वर्ष आहे याची तमा न बाळगता राजन यांनी निर्घृणपणे आर्थिक सुधारणांची बाजू लावून धरली आहे. गुंतवणुकीच्या मार्गातील अडथळे काढण्यात अपयशी ठरल्याबद्दल राजन यांनी सरकारच्या पारडय़ात दोषाचे माप पुरेपूर टाकले आहे. सरकारने परिस्थिती सुधारली नाही आणि एकतर्फी व्याजदर वाढवत रिझव्र्ह बँकेने ती अधिकच बिघडवली हे मांडण्याचा परखडपणा या अहवालात आहे. जागतिक परिस्थितीतील चढउतार हे भारतातील आर्थिक संकटांना काही प्रमाणात जबाबदार आहेतच. परंतु त्याच वेळी सरकारच्या पातळीवरच निर्नायकता अर्थविकासाचा वेग मंदावण्यासाठी अधिक जबाबदार आहे, हे राजन यांनी नमूद केले आहे.
आणखी एक महत्त्वाचा भाग हा की आर्थिक सुधारणांची गरज हा अहवाल पुन्हा एकदा अधोरेखित करतो. इंधनांचे भाव वाढवणे आणि अतिरिक्त खर्च कमी करणे या दोन्ही पर्यायांचा वापर सरकारला करावा लागेल. तो केला तरच आर्थिक परिस्थिती पूर्वपदावर येऊन सुधारू शकते असे राजन यांनी या अहवालात नि:संदिग्धपणे नमूद केले आहे. याचाच दुसरा अर्थ असा की निवडणुका आहेत म्हणून सवलतींची खरात करण्याची मुभा चिदम्बरम यांना नाही. आर्थिक प्रगतीचा मार्ग हा सुधारणांच्या वाटेनेच जाणारा आहे आणि त्यासाठी काही कठोर निर्णय घ्यावे लागतील याची जाणीव हा अहवाल करून देतो.
आपल्या सल्लागाराचा हा सल्ला अर्थमंत्री किती ऐकतात ते आज कळेलच. चिदम्बरम यांना कर्नाटकी संगीतात रस आहे. तसा तो हिंदुस्थानी संगीतात असता तर आर्थिक पाहणी अहवालामुळे कुमार गंधर्वाची एक गाजलेली बंदिश, राजन अब तो आजा रे.. ही त्यांना अर्थसंकल्पात प्रार्थना म्हणून म्हणण्याची इच्छा झाली असती.


ाही. लोक काय म्हणतील याचीही मग फार पर्वा करावीशी वाटणार नाही. या कळणाऱ्या गोष्टींचा उपयोग करून घेतला आणि प्रेम आणि नंतर विवाह म्हणजे नुसतंच रोमॅंटिक होणं नाही , हॉटेलिंग , सिनेमा , शॉपिंग एवढंच नाही हे लक्षात आलं , तर अडचणी कमी करता येतील.
व्यक्ती कायद्यानं सज्ञान मात्र हवी. संसार करण्याची कुठलीच कौशल्यं खरं तर वयावर अवलंबून नसतात. लैंगिक सुख देण्याघेण्याचं कौशल्यंही फक्त वयावर अवलंबून नसतं. मात्र , वयाप्रमाणे ते बदलतं. उशीराच्या वयातलं लग्न असेल , तर मात्र लैंगिक किंवा मूल होण्याच्या दृष्टीनं शंका असतील , तर डॉक्टरांचा सल्ला जरूर घ्यावा. तो खरं म्हणजे सर्वांनीच घ्यावा.
आपल्या आजूबाजूला पाहिलं , तर लक्षात येईल , की नवरा-बायकोपेक्षा वयानं लहान अशी लग्न झालेली दिसताहेत. त्यांच्याशी बोलण्याची संधी मिळाली , तर ती जरून घ्यावी. त्यांच्या अनुभवाचा थेट उपयोग होणार नाही कदाचित ; कारण प्रत्येक जोडीच्या नात्यांचे पोत वेगळे असतात. त्याचा फायदा मात्र नक्की होईल. विचार-भावना-व्यवहार यांची सांगड घालता येणं महत्वाचं.


text:
coronavirus vaccine status: चाचण्या यशस्वी झाल्यास सप्टेंबरपर्यंत करोनावर लस - coronavirus updates: vaccine by september if tests are successful | Maharashtra Times
coronavirus updates: vaccine by september if tests are successful
महाराष्ट्र टाइम्स | Updated: 31 May 2020, 06:19:00 AM
करोनाचा संसर्ग वाढत असल्याने लसीबाबत पुण्यासह देशात उत्कंठा शिगेला पोहोचली आहे. त्या लसींच्या प्रक्रियेबाबत सीरमचे संस्थापक अध्यक्ष डॉ. सायरस पूनावाला यांनी एका आठवड्यापूर्वीच लस येण्यास दीड वर्षांची प्रतीक्षा करावी लागेल असे सांगितले होते.
'ऑक्सफर्ड विद्यापीठाच्या सहकार्याने आम्ही करोनाच्या लशीच्या चाचण्यांवर काम करीत आहोत. सुरक्षा आणि त्याची परिणामकारकता यशस्वी झाल्यानंतरच सप्टेंबर - ऑक्टोबरपर्यंत ही लस बाजारात येऊ शकेल, अशी आमची अपेक्षा आहे. क्लिनिकल चाचण्या यशस्वी झाल्यास पुरेसे डोस उपलब्ध करण्यासाठी लशींचे उत्पादन करण्यात येईल,' अशी माहिती सीरम इन्टिट्यूट ऑफ इंडियाचे (एसआयआय) मुख्य कार्यकारी अधिकारी आदर पूनावाला यांनी दिली. पहिल्या सहा महिन्यांसाठी सुमारे ५० लाख लशींचे उत्पादन घेण्याचे त्यांचे उद्दिष्ट आहे.
करोनाचा संसर्ग वाढत असल्याने लसीबाबत पुण्यासह देशात उत्कंठा शिगेला पोहोचली आहे. त्या लसींच्या प्रक्रियेबाबत सीरमचे संस्थापक अध्यक्ष डॉ. सायरस पूनावाला यांनी एका आठवड्यापूर्वीच लस येण्यास दीड वर्षांची प्रतीक्षा करावी लागेल असे सांगितले होते. दरम्यान, कंपनीचे मुख्य कार्यकारी अधिकारी आदर पूनावाला यांनी लशीच्या चाचण्यांबाबत अद्ययावत घडामोडींची माहिती दिली. 'लस तयार करणाऱ्या सात जागतिक संस्थांपैकी ऑक्सफर्ड युनिव्हर्सिटीशी लस प्रकल्पात भागीदारी केली आहे. तेथील डॉ. हिल यांच्यासह आमच्या तज्ज्ञांचे पथक काम करत आहे. लसीच्या चाचण्यांमध्ये आवश्यक सुरक्षा आणि परिणामकारकता तपासून सप्टेंबर-ऑक्टोबरपर्यंत बाजारात ही लस येऊ शकते. इंग्लंडमध्ये सप्टेंबर-ऑक्टोबरपर्यंत क्लिनिकल चाचण्या यशस्वी होतील, या अपेक्षेने आम्ही लस तयार करणार आहोत. क्लिनिकल चाचण्या यशस्वी झाल्यास पुरेसे डोस उपलब्ध करून देण्यासाठी कंपनीने उत्पादनाचा निर्णय घेतला आहे. पुढच्या दोन आठवड्यांच्या कालावधीत आम्ही या लशीच्या भारतातही चाचण्या सुरू करणार आहोत,' अशी माहिती पूनावाला यांनी दिली.
'लस उत्पादनासाठी आमची पुण्यातील सुविधा सज्ज आहे. लशीसाठी नव्याने सुविधा तयार करण्यास आणखी दोन ते तीन वर्षांचा कालावधी लागू शकतो. आमच्या सध्याच्या तयार असलेल्या एका युनिटचे उत्पादन सुमारे तीन आठवड्यात सुरू होईल,' अशी ग्वाही त्यांनी दिली. नियमांचे पालन करूनच चाचण्या करणार आहोत, असेही त्यांनी सांगितले.
पहिल्या सहा महिन्यांसाठी लशीचे सुमारे ५० लाख डोस तयार करण्याचे आमचे उद्दिष्ट आहे. त्यानंतर चाचण्यांच्या यशस्वीतेवर आम्ही दरमहा १०० कोटी डोसेसचे उत्पादन करू. हे उत्पादन भारतासह अन्य अधिकाधिक देशांमध्ये उपलब्ध करून देण्याचा आमचा प्रयत्न राहील.
- आदर पूनावाला, मुख्य कार्यकारी अधिकारी, सीरम इन्स्टिट्यूट
चाचणीच्या किट्स उत्पादनाचे लक्ष्य
'करोनाच्या चाचणीच्या किट्सचे उत्पादन करण्याचे आमचे उद्दिष्ट असून, त्यासाठी आम्ही नुकतीच 'मायलॅब' या संस्थेशी भागीदारी केली आहे. या किटची आठवड्याच्या उत्पादनाची क्षमता दीड लाख असून, ती क्षमता वीस लाखांपर्यंत वाढविण्याचे उद्दिष्ट आहे. अधिक प्रभावी लस विकसित करण्यासाठी आमचे प्रयत्न आहेत. या आजाराचे तत्काळ निदान होईल, आणि त्यावर तातडीने उपचार सुरू होतील, असे आमचे प्रयत्न आहेत. कच्च्या मालासाठी आम्ही सिंजेन इंटरनॅशनलबरोबर भागीदारी केली आहे. त्यामुळे कच्च्या मालाचा तुटवडा होणार नाही,' असे आदर पूनावाला म्हणाले.
दिवसात २६९ जण बाधितमहत्तवाचा लेख
आदर पूनावाला covid-19 coronavirus vaccine status coronavirus updates corona test Adar Poonawalla
Web Title : coronavirus updates: vaccine by september if tests are successful
मुंबईधक्कादायक; मुंबईतील केईएम रुग्णालयात गळफास लावून रुग्णाची आत्महत्या


रानडुकरांनी नुकसान केलेल्या उसाचे पंचनामे न केल्याने खंडपीठात अवमान याचिका
-
Saturday, August 11, 2012 AT 01:15 AM (IST)
औरंगाबाद - रानडुकरांपासून उसाला झालेल्या नुकसानीची भरपाई मिळावी म्हणून याचिकाकर्ते अण्णासाहेब तौर (रा. ढालेगाव, ता. गेवराई, जि. बीड) यांनी औरंगाबाद खंडपीठात याचिका दाखल केली होती. या याचिकेत खंडपीठाने उसाच्या नुकसानीचे पंचनामे करण्याचे अंतरिम आदेश दिले होते. परंतु पंचनामे न केल्यामुळे दाखल झालेल्या अवमान याचिकेत खंडपीठाने संबंधित अधिकाऱ्यांना "कारणे दाखवा' नोटीस बजावली आहे.
दरम्यान, न्यायालयाने मुख्य वनसंरक्षक, औरंगाबाद यांना याचिकाकर्त्याचे किती नुकसान झाले आहे, याबाबत अहवाल तयार करण्याचे निर्देश दिले होते. 8 ऑगस्ट 2012 रोजी मुख्य वनसंरक्षक यांनी त्यांचा अहवाल न्यायालयात सादर केला. यानुसार याचिकाकर्त्यास व इतर शेतकऱ्यांना सरासरी 14 टन प्रति एकर उसाचे नुकसान झाले. ते नुकसान शासन निर्णय 2 जुलै 2010 प्रमाणे देय ठरते असे नमूद केले आहे. तसेच याचिकाकर्त्यानी शासन निर्णय 2 जुलै 2010ला सुद्धा आव्हान दिले आहे. त्यांच्या म्हणण्यानुसार शासनाने उसाला रानडुकरांमुळे झालेल्या नुकसान भरपाईची 400 रुपये प्रति टन रक्कम अत्यल्प आहे. नुकसान भरपाई ही उसाच्या चालू भावाप्रमाणे मिळावी. याचिकाकर्त्यातर्फे ऍड. व्ही. डी. साळुंके व ऍड. शंभुराजे देशमुख काम पाहत आहेत.


text:
esakal | मुस्लिम समाजाकडून सलोख्याचे दर्शन; वीरभद्र देवस्थानास अर्धा किलोचा चांदीचा मुकुट दान
राहाताचे ग्रामदैवत असलेल्या वीरभद्र मंदिरातून काही दिवसांपूर्वी चोरांनी चांदीचा मुकुट व अन्य आभूषणे लंपास केली होती. चोरी झालेले अलंकार परतही मिळाले.
राहाता (अहमदनगर) : शहराचे ग्रामदैवत असलेल्या वीरभद्र मंदिरातून काही दिवसांपूर्वी चोरांनी चांदीचा मुकुट व अन्य आभूषणे लंपास केली होती. चोरी झालेले अलंकार परतही मिळाले. मात्र, शहरातील दानशूर भाविकांनी त्याहून दुप्पट किंमतीची चांदीची आभूषणे देवस्थानास देणगी स्वरूपात दिली. मुस्लिम समाजातील व्यापारी मंडळींनी पुढाकार घेत देवस्थानास अर्धा किलोचा चांदीचा मुकुट दान करीत सामाजिक सलोखा दाखवून दिला. विधिवत पूजन करून हे अलंकार देवस्थानाकडे सुपूर्द करण्यात आले.
काही दिवसांपूर्वी मंदिरात झालेल्या चोरीचा तपास लागण्यापूर्वीच शहरातील दानशूर भाविक सचिन भणगे, नीलेश धाडिवाल, राजेंद्र धाडगे, कपिल अग्रवाल, सचिन लुटे, सचिन कोल्हे व अमोल बनसोडे यांनी सव्वा किलो चांदीचा मुकुट देणगी स्वरूपात दिला. डॉ. स्वाधीन गाडेकर व प्रदीप पिपाडा यांनीही चांदीची आभूषणे दिली. त्यापाठोपाठ शहरातील फळव्यापारी व सामाजिक कार्यकर्ते मुन्नाभाई शहा, इक्‍बाल शेख व असिफ शेख यांनी मंदिरातील भगवान शंकराच्या मूर्तीसाठी अर्धा किलोचा चांदीचा मुकुट दिला. शिवाय, आभूषणे खरेदीसाठी अन्य भाविकांनी सुमारे तीन लाख 75 हजार रुपयांची देणगी देवस्थानाच्या स्वाधीन केली.
वीरभद्र मंदिरात देणगी स्वरूपात आलेल्या आभूषणांची विधिवत पूजा करण्यात आली. देवस्थानाचे अध्यक्ष सागर सदाफळ, उपाध्यक्ष राजेंद्र गायकवाड व पुजारी सर्जेराव भगत यांच्या उपस्थितीत ही आभूषणे देवस्थानाच्या स्वाधीन करण्यात आली. गणेश कारखान्याचे अध्यक्ष मुकुंद सदाफळ, भागुनाथ गाडेकर, ऍड. नारायण कार्ले, ऍड. रघुनाथ बोठे, बाळासाहेब सोनटक्के आदी उपस्थित होते.
भाविकांकडून देवस्थानास सुमारे पावणेचार लाखांची देणगी रोख स्वरूपात प्राप्त झाली. त्यातून देवाच्या मूर्तीजवळील दोन खांबांना सुबक नक्षीकाम असलेल्या चांदीच्या पत्र्याने मढविण्याचा निर्णय विश्वस्त मंडळाने घेतला आहे.


text:
university bamboo handicraft and art unit bhau राज्यातील तीन विद्यापीठांत 'भाऊ'चा धक्का! | eSakal
University Bamboo Handicraft And Art Unit Bhau
अकोला - राज्यातील तीन विद्यापीठांत बांबू हॅंडीक्राफ्ट अँड आर्ट युनिट अर्थात "भाऊ' सुरू करण्याचा निर्णय राज्य सरकारने घेतला आहे. स्वयंरोजगाराला चालना देण्यासाठी ता. 1 ऑगस्टपर्यंत हे केंद्र सुरू करण्यात येणार आहे.
या तीन विद्यापीठांची निवड
* संत गाडगेबाबा अमरावती विद्यापीठ
* सावित्रीबाई फुले पुणे विद्यापीठ
* महात्मा फुले कृषी विद्यापीठ, राहुरी
प्रत्येकी 35 लाखांचा निधी
राज्यातील तीन विद्यापीठांमध्ये "भाऊ' केंद्र सुरू करण्यासाठी प्रत्येकी 35 लाख रुपयांचा खर्च येतो. हा निधी जिल्हा नियोजन समितीमार्फत विद्यापीठांना उपलब्ध करून दिला जाईल. जुलै महिन्यात पुरवणी मागणीद्वारे हा निधी त्यांना उपलब्ध करून दिला जाईल.
केंद्राची तरतूद
केंद्र सरकारने नुकतेच बांबू मिशनसाठी एक हजार 290 कोटींच्या निधीची तरतूद केली आहे. यातील अधिकाधिक निधी महाराष्ट्राला मिळेल, यादृष्टीने वन विभागाने प्रयत्न करण्याच्या सूचनासुद्धा देण्यात आल्या आहेत.
उत्पादन ते विक्री केंद्र
जगामध्ये बांबूपासून कोणकोणत्या वस्तू तयार होतात, याचा व उत्पादन सुरू झाले की त्याच्या विक्रीसाठी कोणाबरोबर सहकार्य करार करता येईल, याचा अभ्यास केला जावा. उत्पादन केंद्रे ते विक्री केंद्र अशी याची साखळी विकसित केली जावी.
रोजगाराची सांगड
विद्यापीठ कॅम्पस ही रोजगार निर्मितीची केंद्रे झाली पाहिजेत. ही केंद्रे सुरू झाल्यानंतर प्रशिक्षण घेतलेल्या विद्यार्थ्यांची मुद्रा योजनेची सांगड घालून स्वयंरोजगाराची दालने उपलब्ध करून दिली जावीत. बांबूपासून तयार होणाऱ्या विविध वस्तुंची माहिती देणारी एक बांबू माहितीकोश तयार केला जावा. बांबू मंडळ, बांबू संशोधन आणि प्रशिक्षण केंद्राच्या संकेतस्थळावर हा कोश उपलब्ध करून द्यावा, ज्यामुळे बांबू प्रशिक्षण केंद्रातून प्रशिक्षण घेऊन बाहेर पडणाऱ्या विद्यार्थ्यांना एक समग्र मार्गदर्शन मिळू शकेल.
Web Title: university bamboo handicraft and art unit bhau


text:
chalisgaon transporting illegal sand
अवैध वाळू वाहतुक करणारे पाच ट्रॅक्टर जप्त
ट्रॅक्टर जप्त करून मेहुणबारे पोलिसांच्या ताब्यात
Updated on : 24 May, 2021 , 1:29 pm
तालुक्यातील गणपूर शिवारात वाळूची अवैध वाहतूक करणारे चार ट्रॅक्टर व वडगाव लांबे येथे दोन ट्रॅक्टरवर असे अवैद्यरित्या वाळू करणारे तब्बल पाच ट्रॅक्टारांवर कारवाई करण्यात आली आहे.
तहसीलदार अमोल मोरे यांनी आपल्या पथकासोबत उपस्थित राहत ही कारवाई केली आहे.लॉकडाऊनचा फायदा घेत वाळू माफिया गिरणा नदीपात्रातून वाळू चोरी करत आहेत. बैलगाडी, ओमनी कार, ट्रॅक्टर अशा वाहनाद्वारे वाळू चोरून ती चढ्या भावाने विकली जात आहे.
अवैध गौण खनिज वाहतूक रोखण्यासाठी तहसीलदारांनी पथके नेमली आहेत. तहसीलदार अमोल मोरे हे या पथकातील नायब तहसीलदार विशाल सोनवणे, खडकी मंडळाचे मंडळ अधिकारी वाय.पी. सोनवणे, हातलेचे मंडळ अधिकारी एस.एम. मोरे, तळोंदेचे तलाठी नीलेश अहिरे, माळशेवगेचे तलाठी आनंद शिंदे, तळेगावचे तलाठी राज डोंगरदिवे यांच्यासोबत गस्त घालत असताना शनिवारी रात्री दीड वाजेच्या सुमारास गणपूर शिवारातील नाल्यात वाळूची अवैध वाहतूक करणारे चार ट्रॅक्टर पकडले.
पथकाने ट्रॅक्टर ताब्यात घेत ग्रामीण पोलिस ठाण्याच्या ताब्यात दिले. या ट्रॅक्टरांवर दंडात्मक कारवाई केली जाणार असल्याची माहिती तहसीलदार अमोल मोरे यांनी दिली.
वडगाव लांबे येथे गिरणा नदी पात्रातून अवैध वाळू वाहतूक केली जात असल्याची माहिती तहसीलदार मोरे यांना मिळाली होती. त्यांच्या मार्गदर्शनाखाली शनिवारी रात्री २ वाजता उंबरखेडचे तलाठी डी.एस. येडे, कुंझरचे तलाठी रवींद्र नन्नवरे, रांजणगावचे तलाठी चेतन देवरे यांच्या पथकाने कारवाई करत वाळूची अवैध वाहतुक करणारे दोन ट्रॅक्टर पकडले. हे दोन्ही ट्रॅक्टर जप्त करून मेहुणबारे पोलिसांच्या ताब्यात देण्यात आले आहेत. या सर्व टॅक्टरांवर दंडात्मक कारवाई करण्यात येणार असल्याची माहिती मिळाली आहे. परंतू दंडात्मक कारवाई न करता थेट गुन्हे दाखल करावे अशी देखील मागणी पर्यावरण प्रेमीकडून होत आहे.


text:
समीर गायकवाड (Sameer Gaikwad): 'फिल्लमबाजी'तले कललेले दिवस...
आमच्या सोलापुरात ओएसिस मॉलमध्ये नुकतेच इ-स्क्वेअरची मल्टीप्लेक्स सुरु झालीत, एकदम चकाचक. गारवा देणारी हवा, बाहेर फ्लॅशलाईटस आणि आत थोडासा अंधुक उजेड असणारया या थियेटरची तिकिटे बहुतांशी पब्लिक ऑनलाईन काढूनच थियेटरला येतं....भागवत व त्याला लागून असणारया मीना, आशा आणि मागच्या कल्पनामध्ये सादळलेल्या बिस्किटाचे भाव तोंडावर घेऊन तासंतास रांगेत उभं राहून प्रसंगी काठ्या खाऊन तिकीटबारीतसमोर जाऊन ८५ पैशाचे पिटातलं तिकीट काढण्यातील सुख आणि घरात बसून मखमली स्मार्टफोनवर अलगद तर्जनी फिरवून २५० रुपयाचे बुकिंग करणे ही दोन्ही सुखे भिन्न आहेत. हलवाई गल्लीतल्या हलवायाच्या दुकानात काळपट झालेल्या कढईत उकळत्या तेलात जुन्या बनियनच्या कापडातून आचाऱ्याने जिलेबी सोडावी तसं पूर्वीचे तिकीट काढण्याचे दिव्य असे ! आताचे तिकीट काढणे हा आताच्या सिनेमासारखाच नीरस प्रकार ! आजकालच्या प्रमाणे ऍडव्हान्स बुकिंगची सोय पूर्वीही होती मात्र तिची कथा वेगळी आहे.
तेंव्हा नवा सिनेमा लागला की शुक्रवारी भल्या सकाळपासून थियेटरच्या बंद लोखंडी गेटजवळ पब्लिक एकमेकाशी झोंबाझोंबी करत उभं असे. बाभळीच्या झाडाला शेळ्या लगटून राहत तशा या दारापाशी पोरं आशाळभूत तोंडानं उभी असत. आतल्या कर्मचारयाने साखळीला बांधलेले कुलूप काढले की लोकांचा लोंढा तिकीट खिडकीच्या दिशेने धावत सुटे. ह्यात काही वीर धराशायी होत किंवा त्यांच्या पायात पाय घालून पाडले जाई, हेतू हा की त्याला अडखळून आणखी दहापाच जण धारातीर्थी पडावेत, तेव्हढीच रांगेतली खेचाखेची कमी होण्यास मदत !
आत घुसलेला हा लोंढा बुकिंग खिडकीपाशी 'तू आधी की, मी आधी' करत एकमेकाशी हुज्जत घालत त्या खिडकीच्या तोंडापाशी हातघाईला येई. दुपारी पडदयावर बघावयास मिळावयाची गुद्दागुद्दी अशा प्रकारे सकाळच्या बुकिंगमध्ये मोफत दिसत असे. यातदेखील आडमाप, राकट, दांडगी दुंडगी पोरं इतर पोरांना भारी पडत. येतानाच घोळक्याने आलेली ही पोरे साहजिकच बुकिंग विंडोच्या सर्वात जवळ असत. थोडीशी फ्री स्टाईल झाल्यावर मग एखादा डोअर कीपरचे काम करणारा तिशीतला 'अट्टल शिन्मावाला' तिथं येऊन उभा राही. त्याच्या हाताताला दंडुका तो अगदी हेरून चालवायचा.
काळ्याबिंद्र्या तोंडाचा, चेहऱ्यावर नानाविध व्रण असलेला, हातात भलं मोठं कडं मिरवत मिशीला ताव देणारा, चालताना शर्टाच्या बाह्या मागे सारणारा, गालात धरलेली तंबाखूची गोळी ओठांचा चंबू करून अलगद थुंकणारा, कानात करंगुळी घालून जोरात हात हलवत दुसऱ्या हाताने पाठीत धबुका घालणारा, रात्रीची अजून उतरली नाही हे सिद्ध करणारे लालभडक डोळे बाहेर येतील की काय अशा रानटी पद्धतीने गटागटा चोळणारा, बेरकी नजरेने रांगेत उभे असणारया माणसांची थोबाडे न्याहाळणारा अशी अनेक रूपे या माणसाची असंत. याला पाहून दशावतारी विष्णू कसा असू शकेल याचा चमत्कारिक अंदाज मी मनाशी बांधत राही. चांगले दोनेक तास मोडल्यावर बुकिंग ऑफिसमधला तिकीट वाटणारा 'देवदूत' प्रकट होई अन त्याला आत जाता यावे म्हणून आपखुशीने रांग मोडून लोक खुल्या दिलाने त्याच्यासाठी रस्ता करून देत.
हा इसम त्या बंद खोलीत जाऊन तिथल्या लाकडी खुर्चीत स्थानापन्न झाला की तिकिटांवर शिक्के मारण्याचे काम सुरु करे. हा आवाज खिडकीला लागून उभं असणारया व्यक्तीच्या गालावरून मोरपीस फिरे. आधी तारखेचे आणि मग आसन व्यवस्थेचे शिक्के मारून झाले की लाल, पिवळ्या, निळ्या किंवा क्वचित पांढरया रंगाच्या तावाच्या कागदाची तिकीटबुके पुढ्यात मांडून हा माणूस ती खिडकी आतल्या बाजूने उघडताच कुणी तरी जोरात शिट्ट्या फुकायला सुरुवात करे अन मग सुरु होई ढकलाढकली ! गतजन्मी यमदरबारात कामाला असलेला तिथला तो डोअर कीपर नावाचा इसम मग पुरता चेकाळलेला असे, आपली दहशत टिकून रहावी म्हणून हातातले दांडके तो कधी जमिनीवर तर क्वचित कुणाच्या पायावर हाणत रांगेला शिस्त लावण्याचा पोलिसी प्रयत्न सुरु करे.
चित्रपटगृहाच्या आवारातल्या या भल्या मोठ्या रांगेत उभं असताना सारखी धाकधुक असायची की आपला नंबर आला अन नेमकी तेंव्हाच तिकीट खिडकी बंद झाली तर ? अन असं बरयाच वेळा घडायचे देखील.


ारेवर धरतो. पण सरकारला धारेवर धरतो म्हणजे नेमके कोणाला धारेवर धरतो? सरकार म्हणजे का कोणी व्यक्ती आहे? ते तर
आपल्यातूनच तयार झाले आहे. आणि त्यालाही देवधर्म प्रिय आहे. म्हणजे तेही (म्हणजे ती माणसे) मंदिरे सजवण्यातच व्यग्र आहेत. म्हणूनच मंदिरांच्या उत्पन्नावर कर लावण्यास एकमुखी विरोध केला जातो. कारण त्यांना भक्तांचे (लोकांचे) लांगूलचालन करायचे आहे. भक्तांना देवाचे आणि नेत्यांना लोकांचे लांगूलचालन करायचे आहे, त्यामुळे लांगूलचालन हाच आपला प्राधान्यक्रम झाला आहे. हे ढोंग संपत नाही तोपर्यंत दुष्काळ हा देवाची करणी म्हणूनच येत राहणार. जग म्हणते की तुमच्या संपत्तीचे व्यवस्थापन तुम्हाला जमत नाही, त्यामुळे तुम्ही दरिद्री आहात, मात्र आम्हाला ते अजिबात मान्य नाही!


text:
ेतून बाद - जून ९
 ब्रिजेश शांडिल्य, बस्ती, उत्तर प्रदेश, भारत - भाग ६ मध्ये स्पर्धेतून बाद - जून ९
 राजा हसन, बिकानेर, राजस्थान, भारत
गाण्याचा विषय
 भाग १ (मे ४) - मनाने निवडलेली गाणी
 भाग २ (मे ११) - जुनी गाणी
 भाग ३ (मे १८) - गुरूंनी सुचवलेली गाणी
 भाग ४ (मे २५) - बप्पी लाहेरीने संगीत दिलेली गाणी
 भाग ५ (जून १) - इस्माईल दरबारने संगीत दिलेली गाणी
 भाग ५ (जून २) - राज कपूर वर चित्रित केलेली गाणी
 भाग ६ (जून ८) - हिमेश रेशमीयाने संगीत दिलेली गाणी
 भाग ६ (जून ९) - राजेश रोशनने संगीत दिलेली गाणी
 भाग ७ (जून १५) - विशाल-शेखरने संगीत दिलेली गाणी
 भाग ८ (जून २२) -
 भाग ९ (जून २९) -
 भाग १० (जुलै ६) -
 भाग ११ (जुलै १३) - जुनी रोमॅन्टिक गाणी
 भाग ११ (जुलै १४) - पावसाची गाणी
 भाग १२ (जुलै २०) - क्लबमधील गाणी
 भाग १२ (जुलै २१) - सलमान खान वर चित्रित गाणी
 भाग १३ (जुलै २७) - ६० , ७० च्या दशकातील गाणी
 भाग १३ (जुलै २८) - मनपसंत गायकाचे मनपसंत गाणे
 भाग १४ (ऑगस्ट ३) - दुःखी गाणी
 भाग १४ (ऑगस्ट ४) - मैत्रीपर गाणी
 भाग १५ (ऑगस्ट ११) - देशभक्तिपर गाणी
 भाग १६ (ऑगस्ट १७) - नृत्यासाठी रचलेली गाणी
 भाग १६ (ऑगस्ट १८) - कव्वाली
 भाग १७ (ऑगस्ट २४) - रोमॅन्टिक गाणी
 भाग १७ (ऑगस्ट २५) - अक्षय कुमारवर चित्रित केलेली गाणी
 भाग १८ (ऑगस्ट ३१) - टी व्ही कलाकारांची पसंती
 भाग १९ (सप्टेंबर १) - ग्रामीण संगीत
 भाग २० (सप्टेंबर ७) - मनपसंत कलावंताचे गाणे
 भाग २० (सप्टेंबर ८) - विनोदी गाणी
महागुरू
 आठवडा १ (मे ४) -
 आठवडा २ (मे ११) - गुलाम अली आणि आशा भोसले
 आठवडा ३ (मे १८) - आशा भोसले
 आठवडा ४ (मे २५) - आशा भोसले
 आठवडा ५ (जून १) - मोहम्मद जहूर खय्याम आणि राजेश रोशन
 आठवडा ६ (जून ८) - मोहम्मद जहूर खय्याम आणि राजेश रोशन
 आठवडा ७ (जून १५) - मोहम्मद जहूर खय्याम आणि राजेश रोशन
 आठवडा ८ (जोन २२) - आनंद वीरजी शहा
ब्रम्हास्त्र
अंतिम १४ प्रतिस्पर्धी
सन्माननीय पाहुणे
बाद होण्याचा तक्ता

* जून २२ पासून सुरू झालेला आठवड्यात सादरीकरण करून बाद होण्याचा मालिकेचा कुठलाही वेगळा भाग नव्हता. कारण तो आठवडा कार्यक्रमाच्या "चक्रव्यूह" अवस्थेचा प्रारंभ म्हणून गणला गेला. तरीसुद्धा त्या आठवड्यात आठ स्पर्धक बाद झाले.
अंतिम १४

कार्यक्रमाच्या अग्निपरीक्षा अवस्थेत जनमताच्या कौलानुसार स्पर्धक बाद होणार होते. त्यासाठी भ्रमणध्वनीवरील लघुसंदेश, किंवा अचल दूरध्वनीवरून मते गोळा झाली. दर आठवड्याला कमीतकमी मते मिळवणारा एक स्पर्धक बाद झाला. .
या नियमानुसार जर एखाद्या घराण्या सर्वच स्पर्धक बाद झाले तर ते घराणे आणि त्याचबरोबर घराण्याचे गुरूसुद्धा बाद होणार होते..
† ऑगस्ट १७ला सुरू झालेल्या आठवड्यात , कोणीच बाद झाला नाही. त्यामुळे त्या आठवड्यात मिळालेली मते ऑगस्ट २४च्या मतांमध्ये मिळवली गेली.२४ ऑगस्टच्या कार्यक्रमात जुनैद बाद झाला.
प्रमुख घटना
अनिक- अभिजित
स्वातंत्र्यदिन
सा रे ग म पाचे मुकुटमणी
बाह्य दुवे
सा रे ग म पा चॅलेंज २००७
हिंदी दूरचित्रवाहिनी मालिका
झी टीव्ही दूरचित्रवाहिनी मालिका


_URL_, लंडन
इराणच्या पहेलवानला पराभूत करून क्वार्टर फायनलमध्ये प्रवेश करणाऱया अमित कुमारला जॉर्जियाच्या व्लादिमीरने पराभवचा झटका दिला. आता व्लादिमीर फायनलमध्ये गेला तर अमितला ब्राँझ पदकासाठी लढत करता येईल.
तर ७४ किलो वजनी गटात भारताच्या विशेषतः मुंबईच्या नरसिंग यादवला पराभवाचा धक्का बसला आहे. त्याला कॅनडाच्या मॅथ्यू जेन्ट्री पराभूत केले आहे.
अमितचा पहिला सामना -
भारताच्या अमित कुमारने ५५ किलो वजनी गटात इराणच्या राहिनी हसन याला २-१ ने हरवत. क्वार्टर फायनलमध्ये प्रवेश केला आहे. आता अमित कुमारला तीन सामने जिंकल्यावर पदक निश्चित आहे.
पहिले सत्र
कुस्तीचे पहिले सत्र इराणच्या राहीनी हसने १-० ने जिंकला होता. आघाडी घेतली होती.
दुसरे सत्र
दुसऱ्या सत्रात दोन्ही कुस्तीपट्टूनी चांगला बचाव करत २ मिनिटांच्या सत्रात कोणालाही अंक मिळू दिला नाही. त्यानंतर टॉस करण्यात आला. टॉस भारताच्या बाजूने आला. त्यावेळी अमित कुमारने चांगली कामगिरी करत अंक आपल्या पदरात पाडून घेतला त्यामुळे सामना १-१ अशा बरोबरीत आला
तिसरे सत्र
तिसऱ्या सत्रात पहिल्या मिनिटात राहिनी हसन एक अंक मिळवून आघाडी घेतली. परंतु दुसऱ्या मिनिटांच्या सुरूवातीलाच आणखी एक अंक घेत अमित कुमारने विजय निश्चित केला. त्यामुळे तिसऱ्या सत्रात शेवटचा अंक मिळविणारा कुस्तीपट्टू विजयी ठरतो. तसेच अमितने केले आणि सामना खिशात घातला.


text:
ी (भीमथडीच्या/ बारामतीच्या सीमेवर) तणावपूर्ण परिस्थिती असतांनाही फुलेंचे कार्ये चालूच ठेवले. इ.स. 1884 नंतर सत्यशोधक समाजाच्या वतीने ब्राम्हणाविना शेकडो विवाह आणि इतरही धार्मिक कार्ये पार पाडले. या कामाची दखल तत्कालिन वार्तापत्रकांनी घेतली नाही त्यामुळे. मोठ्या प्रमाणात लिखीत दस्ताऐवज मिळत नसला तरी त्या वेळच्या कार्याचे विशेषतः विवाह समारंभाचे अहवाल समाजाच्या वार्षिक परिषदेत वाचले जात असत. सुदैवाने त्यातील बहुतेक अहवाल आज उपलब्ध आहेत. " 1915 साली भीमथडी/ बारामती भागात सोळा धार्मिक विधी झाल्याचे अहवाल वाचले गेले " (संदर्भ:- गेल ऑंमव्हेट-पुर्वोक्त - 133).
 भीमथडी/बारामती भागातील सामाजिक व धार्मिक उपक्रम मो्ठया प्रमाणात झाल्याचे जाणवतात. पण आगोदर सांगितल्या प्रमाणे खेड्यापाड्यातील सर्वच बातम्या व्रूत्तपत्रातयेत नव्हत्या. सत्यशोधकांवर खटले: - इ. स. 1916 साली सत्यशोधकाच्या प्रचारामुळे आणि शिकवणुकीमुळे ब्राम्हण पुरोहितात मोठी खळबळ उडाली. त्याचे आर्थिक नुकसान होवू लागले. पारंपारिक नुकसानामुळे साहाजिकच त्यांनी एकत्र येउन कोर्टाचे दरवाजे ठोठावले.
 इ.स. 1917 साली. चान्द्रे (कर्जत) येथे सेनाजी बाबर पाटील यांच्या पुढाकाराने एका शेतक-याचा विवाह सत्यशोधकी पद्धतीने लावला. (विना ब्राम्हण विवाह ) तेव्हा आपल्या जोशीपणाच्या हक्कावर गदा आली असे म्हणुन एका ब्राम्हण पुरोहिताने कर्जत कोर्टात ' साडेचार आणे' दक्षिणा बुडाल्याचा दिवानी दावा दाखल केला. मुकूंदराव पाटील यांना हे वृत्त समजत्ताच ते कर्जतकर सत्यशोधक मंडळीच्या मदतीस धावुन आले या खटल्यात भास्करराव जाधव ,मुकूंदराव पाटील, रा. व. डोंगरे यांची साक्ष झाली. त्यावेळी न्यायाधिश कर्णिक हे प्रभू जातीचे होते. त्यानी विवाहकर्त्यात जोशी पुरोहिताचा हक्कभंग झाला असा ब्राम्हण पुरोहितांच्या बाजूने निर्णय दिला , तेव्हा सत्यशोधक समाजाने अहमदनगरच्या वरिष्ठ कोर्टात आपील केले. त्या ठिकाणी साक्षी पुरावे याची छाननी होउन 12 जाने 1919 रोजी सत्यशोधक समाजाच्या बाजूने निर्णय झाला. दोन्ही कोर्टात सत्यशोधक समाजाचा झालेला खर्च ब्राम्हण पुरोहीताने भरून द्यावा असा हुकूम कोर्टाने दिला (संदर्भ :- डॉं एरंड आशोक , "सत्यशोधक मुकूंदराव पाटील - दिनमित्र " स्फुर्ती प्रका. अहमद नगर 1996 पान क्र. 53 )
 या घटनेचा इष्ट परिणाम होउन सत्यशोधक कार्य-कर्त्याला मोठा हुरूप चढला. कर्जतच्या सीमेवर इंदापुर भीमथडी/ बारामतीअसल्यामुळे या भागात वरील सर्व घडामोडीचा प्रभाव पडून या परिसरात चळवळीला विशेष जोर चढला.
 *सत्यशोधक चळवळ आणि शेतकरी :-
 सत्यशोधक चळवळीचा महत्त्वाचा घटक गरिब शेतकरी वर्गच होता. त्यांची पिळवणूक तत्कालीन 'शेटजी- भटजी-आणि सावकार या तीनही घटका कडून होत होती. त्यामुळे या चळवळीने शोषितांची बाजू घेउन आदोलन उभे केले. शेतक-यांना त्यांच्या शोषणाची जाणिव त्यांना करून दिली.त्यामुळे ह्या वर्गात मोठी जाग्रूती आली. सत्यशोधक मुकूंदराव पाटील आपल्या वर्तमानपत्रात लिहीतात की " शेतकरी दडपले गेले आहेत काऱण ते तांत्रिक शिक्षणााबद्दल आडानी आहेत ते आपल्या मुलांना शाळेत पाठविण्याऐवजी शेतात पाठवितात, कि जेथे ते. तेरावा बैल बनतात. आणि त्याचा परिणाम म्हणुन आज मारवाडी आणि ब्राम्हण तुमचे पीकघेतात बाजाराला पाठविण्यासाठी तुमच्या डोक्यावर भार देतातआणि लाखांनी मिळवितात." ( संदर्भ: - दिनमित्र, विचार किरण पान क्र 10).
 गरिब आणि आडाणी शेतक-याची बाजू प्रामाणिकपणे या सत्यशोधकीयांनी मांडलेली दिसते. " पुणे जिल्ह्यातील मुठा आणि नीरा नदीच्या काठावरील जमीनी खंडाने घेणे अथवा विकत घेणे या प्रकारामुळेआमच्या शेतक-य़ाच्या शेतीमध्ये जी प्रगती झाली त्याचे मुख्य कारण सत्यशोधक समाज होय या बाबतीत आम्ही सहमत आहोतआणि हे मोकळेपणाने मान्यकरतांना आम्हाला आनंद होत आहे " ( संदर्भ : गेल ऑंमव्हेट, पान क्र. 127) अशी प्रतिक्रिया एका तत्कालिन वर्तमान पत्राने दिली. सत्यशोधकांचे असे मत होते की एकीकडून दुष्काळातही सरकार. 'कर 'वसुलीचा आग्रह धरून शेतक-याला मेटाकुटीस आणित आहे,तर दुसरीकडून कर्ज वसूलीचे निमित्त करून सावकार शेतक-याची जमिन गिळक्रूत करीत आहेत.
 याच काळात गो-या साहेबांनी केलेल्या


text: घरात ठेवू नये या 10 वस्तू


text:
gold price: सोने महागले ; आठवडाभरानंतर पुन्हा तेजीत - Gold Price Surge In Commodity Exchange | Maharashtra Times
gold price surge in commodity exchange
Kailas Redij | महाराष्ट्र टाइम्स.कॉम | Updated: 24 Mar 2020, 10:57:00 AM
मुंबई : कमॉडिटी बाजारात सोने आणि चांदीच्या मागणीत वाढ झाल्याने मंगळवारी सोने दरात तेजी दिसून आली. मल्टी कमॉडिटी एक्सचेंजवर (MCX) सोन्याचा भाव ४१९ रुपयांनी वधारला. सध्या सोने ४१ हजार ५८२ रुपयांवर ट्रेड करत आहे.
जागतिक बाजारात देखील सोने तेजीत आहे. गेल्या आठवड्यात सोने दरात मोठी घसरण झाली होती. सोन्याचा भाव ४० हजारांखाली गेला होता. मात्र मागील दोन दिवस चीनमधील करोनाचा प्रकोप कमी झाला आहे. त्याचबरोबर अमेरिकेची मध्यवर्ती बँक असलेल्या फेडरल रिझर्व्हने अर्थव्यवस्था सावरण्यासाठी पॅकेज घोषित करण्याचे संकेत दिले आहेत. त्यामुळे कमॉडिटी बाजारात सकारात्मक वातावरण निर्माण झाले आहे.
सोमवारी जागतिक बाजारात सोन्याच्या किमतीत ४ टक्के वाढ झाली होती. स्पॉट गोल्ड १.७ टक्क्यांनी वधारून १५७८.८३ डॉलर प्रती औंस इतके झाले. अमेरिकेत सोने १.६ टक्क्यांनी वधारून १५९२.२० डॉलर प्रती औंसपर्यंत पोहचले आहे. भांडवली बाजारात पोळलेले गुंतवणूकदार सुरक्षित गुंतवणूक म्हणून सोने खरेदी करत आहे. त्यामुळे बाजारात सोन्याचा भाव वधारत असल्याचे विश्लेषकांचे म्हणणे आहे.
दरम्यान, आज चलन बाजारात डॉलरच्या तुलनेत रुपयात वाढ झाली. रुपया १५ पैशांनी मजबूत झाला. तो सध्या ७६.०७ वर ट्रेड करत आहे. त्याआधीच्या सत्रात रुपया ७६.२२ च्या सार्वकालीन नीचांकावर बंद झाला होता. सोमवारी कमॉडिटी बाजारात सोने ४१ हजार १६३ रुपयांवर बंद झाले होते. आज चांदीच्या दरात देखील ४.५६ टक्क्यांची वाढ झाली आहे. चांदीचा भाव ३९ हजार ६४२ रुपये आहे.
बेरोजगारी वाढणार : 'रिटेल'ला'करोना'चा फटकामहत्तवाचा लेख
सोने महागले करोनाचा प्रकोप mcx Gold up gold rate today gold rate surge gold price federal reserve economy revive package corona outbreaks in india bullion rate today
Web Title : gold price surge in commodity exchange


अफगाणिस्तानची राजधानी काबूलवर तालिबानच्या बंडखोरांनी ताबा मिळवल्यानंतर आता अफगाणिस्तानात अराजक सदृश परिस्थिती निर्माण झाली आहे. तालिबानींच्या भीतीने देश सोडून बाहेर पळून जाण्याचा प्रयत्न इथले हजारो नागरिक करत आहे. याच पार्श्वभूमीवर काबूल विमानतळावर मोठ्या प्रमाणात गर्दी झाल्याने सैनिकांनी हवेत गोळीबार केल्याचा प्रकार घडला आहे. यासंदर्भात काही परदेशी वृत्तसंस्थांनी दिलेल्या माहितीनुसार काही प्रत्यक्ष दर्शींनी ५ जणांचे मृतदेह पाहिल्याचा दावा केला आहे.
पण या लोकांचा मृत्यू गोळीबारामुळे झाला आहे की चेंगराचेंगरीमध्ये झाला आहे, हे अजून स्पष्ट झालेले नाही. पण विमानात जागा मिळावी यासाठी लोक जिवाच्या आकांताने प्रयत्न करत आहेत. काही परदेशी पत्रकारांनी सोशल मीडियावर व्हिडिओ शेअर केले आहेत. यानुसार शेकडो लोक विमानात प्रवेश मिळण्यासाठी प्रयत्न करत आहेत. अनेकांनी तर विमानावर उड्य़ा मारल्याची दृश्यही व्हायरल झाली आहेत. उड्डाणासाठी निघालेल्या विमानाच्या पुढे शेकडो लोक धावत असल्याचेही दिसते आहे.
दरम्यान तालिबानच्या बंडखोरांनी अध्यक्षीय प्रासाद ताब्यात घेतला आहे. तसेच लवकरच तालिबान सत्ता स्थापनेची घोषणा करणार आहे. दरम्यान अफगाणिस्तानचे अध्यक्ष अशरफ घनी यांनी आपण रक्तपात टाळण्यासाठी देश सोडल्याचे जाहीर केले आहे. दरम्यान काबबलच्या हमीद करझाई विमानतळावर झालेल्या गोंधळामुळे एअर इंडियाची दिल्ली-काबूल विमानसेवा स्थगित करण्यात आली आहे.


***
आमचे गोंय - प्रास्ताविक (१) , प्रास्ताविक - (२) , प्राचीन इतिहास , मध्ययुग व मुसलमानी सत्ता , पोर्तुगिज (राजकिय आक्रमण) , पोर्तुगिज (सांस्कृतिक आक्रमण) , शिवकाल आणि मराठेशाही , स्वातंत्र्यलढा १ , स्वातंत्र्यलढा २ , स्वातंत्र्यानंतर आणि घटकराज्य , गोव्याची सांस्कृतिक जडणघडण , गोव्याची खाद्यसंस्कृती , को़ंकणी भाषा - इतिहास आणि आज , समारोप - आजचा गोवा
***
स्वातंत्र्यानंतर आणि घटकराज्य
१९ डिसेंबर १९६१ ला गोवा पोर्तुगीजांच्या तावडीतून मुक्त झाला. भारतीय लष्कर पणजीच्या सचिवालयात पोचले तेव्हा गव्हर्नर जनरल तिथे नव्हते! त्यांच्या केबिनमध्ये कागदपत्रे पसरलेली होती आणि टेबलावर अॅचस्पिरिनच्या गोळ्या पडलेल्या होत्या. श्री. वामन राधाकृष्ण आपल्या "मुक्तीनंतरचा गोवा" या पुस्तकात म्हणतात, "विचार करून त्यांची डोकेदुखी वाढली असावी आणि त्यानी गोळ्या घेतल्या असाव्यात. पोर्तुगीजांची डोकेदुखी वाढली खरी पण गोव्यातली आणि भारतीय जनतेची डोकेदुखी मात्र कमी झाली."
भारताचे तेव्हाचे संरक्षणमंत्री कृष्ण मेनन म्हणाले, "आम्ही वर्षानुवर्षे वाट पाहिली. सामोपचाराची बोलणी केली. संधी दिली आणि अखेर आम्हाला कारवाई करावी लागली. कुठल्याही राष्ट्राच्या सार्वभौमत्त्वाला आम्ही बाधा आणली नाही. पोर्तुगालवर हल्ला केला नाही." पण आंतर्राष्ट्र्रीय प्रतिक्रिया मात्र अतिशय उद्बोधक होत्या! यावेळेला रशियाने अधिकृत रीत्या भारताचं समर्थन केलं, तर चीनने भारताच्या बाजूने किंवा विरुद्ध अशी कोणतीच प्रतिक्रिया दिली नाही. पाकिस्तानचे अध्यक्ष जनरल आयुबखान म्हणाले, "भारताचा जर फायदा होणार असेल, आणि दुसरा पक्ष दुबळा असेल, तर भारत त्याच्यावर हल्ला करायला मागेपुढे पाहाणार नाही, हे आम्हाला आधीच माहिती होतं!!!" आफ्रिकेतल्या अनेक देशानी भारताला आपला पाठिंबा दर्शवला. लंडनमधल्या "डेली टेलीग्राफ" या दैनिकाने गोव्यात झालेल्या सत्तांतराची तारीफ केली. गोव्यातील ज्या संस्था विविक्षित जातीच्या किंवा समाजाच्या कल्याणासाठी चालवण्यात येतील, त्याना प्रशासनाकडून कोनतीच मदत होणार नाही असं गोव्याच्या प्रशासनाने जाहीर केलं.
गोवा मुक्तीपूर्वी गोव्यातील लुझो इंडियन (अर्ध पोर्तुगीज) समाजाला बर्यााच सवलती होत्या, गोवा मुक्तीनंतर त्यांच्या सवलती काढून घेतल्या जातील या भीतीमुळे गोवा मुक्त झाला हे लुझो इंडियन समाजाला आवडलं नाही. त्यांची पोरं सालाझारचा जयजयकार करत फिरू लागली पण गोव्यातील आम जनतेने त्यांचा आवाज बंद पाडला. तरी 'हेराल्ड' हे पणजीतलं पोर्तुगेज दैनिक भारतविरोधी प्रचार करतच राहिलं. हेराल्डच्या विरोधकांनी आणि हेराल्डच्या बाजूच्या लोकांनी एकाच वेळी मोर्चे काढले. पोलिसांनी त्यांच्यावर सौम्य लाठीमार केला. पोर्तुगीजांच्या खोट्या प्रचाराला उत्तर म्हणून गोव्यातील २००० हून जास्त नागरिकांनी सह्या करून युनोच्या सरचिटणिसांना एक निवेदन सादर केलं. त्यात गोव्यातील जनतेची पोर्तुगीज अत्याचारांपासून सुटका केल्याबद्दल पंडित नेहरुंचे आभार मानले होते, आणि आनंद व्यक्त केला होता.
पंडित नेहरूनी एक निवेदन केलं की, " पोर्तुगीज स्थानबद्धाना गोव्यातून इतरत्र हलवून मग गोव्यातील सैन्य काढून घेतलं जाईल. प्रजासताकदिनाला म्हणजे २६ जानेवारी १९६२ ला गोवा दीव दमण इथल्या सर्व राजकीय कैद्याना माफी देण्यात आली. तर फोंडा इथे ठेवलेल्या सर्व पोर्तुगीज युद्धकैद्याना २ मे ते १५ मे च्या दरम्यान दाबोली ते कराची विमानाने आणि तिथून पुढे पोर्तुगालाकडे बोटीने पाठवण्यात आले. शेवटच्या फेरीत पोर्तुगालचे शेवटचे गव्हर्नर जनरल व्हासाल द सिल्व्हा हे होते. या मुक्त केलेल्या युद्धकैद्यांबरोबर लुझो इंडियन लोकही पोर्तुगालला निघून गेले.
गोवा मुक्त झाल्याबरोबर गोव्याची भाषा कोणती याबद्दल वाद चालू झाले. मराठीवादी नेते लष्करी राज्यपालाना भेटले, तर कोकणीवाद्यानी आपली परिषद घेतली. तसंच गोवा कुठल्या राज्यात समाविष्ट करावा याबद्दलही चर्चा सुरू झाल्या. या वादात महाराष्ट्र आणि कर्नाटकानेही उडी घेतली. महाराष्ट्राचे मुख्यमंत्री यशवंतराव चव्हाण त्यांच्या कुंपणावरच्या जागेवरून म्हणाले "विलीनीकरणाचा प्रश्न सध्या नको." तर म्हैसूरचे मुख्यमंत्री कंठी म्हणाले, " गोव्यात महाराष्ट्र आणि कर्नाटक दोन्ही राज्यातले अधिकारी नेमू नयेत." गोव्याचे वेगळे अस्तित्व राहिले पाहिज


- वृत्तसंस्था
Friday, January 11, 2013 AT 02:00 AM (IST)
मुंबई - इन्फोसिसचे तिसऱ्या तिमाहीतील निकाल आणि औद्योगिक उत्पादन निर्देशांक (आयआयपी) उद्या जाहीर होणार असल्याने गुंतवणूकदारांनी आजही सावध पवित्रा घेतला. मुंबई शेअर बाजाराचा निर्देशांक केवळ 3.04 अंशांनी घसरून 19,663.55 अंशांवर बंद झाला.
सरकारने काल रेल्वेचे प्रवासभाडे वाढवल्याने आता लवकरच इतर इंधनांचे दरही वाढवले जातील, या आशेमुळे निर्देशांकाने आज दिवसभरात 19,783.75 अंशांचा उच्चांक गाठला होता. मात्र, नंतर विक्रीचे प्रमाण वाढले. ""रेल्वेचे भाडे वाढवण्याचा निर्णय गुंतवणूकदारांना फारसा आकर्षित करू शकला नाही. तिमाही निकाल-विशेषतः इन्फोसिसच्या निकालांकडे गुंतवणूकदारांचे लक्ष आहे,'' असे आयआयएफएलच्या संशोधन विभागाचे प्रमुख अमर अंबानी यांनी सांगितले. आज ओएनजीसी, एचडीएफसी बॅंक, टाटा मोटर्स, आयटीसी यांचे शेअर वधारले, मात्र टीसीएस, एचडीएफसी, भेल आणि भारती एअरटेल यांचे शेअर घसरले.
आयआयपीचे आकडे रिझर्व्ह बॅंकेच्या व्याजदरकपातीच्या निर्णयात महत्त्वाचे ठरणार असल्यामुळे त्यांच्याकडे सर्वांचे लक्ष आहे. आज मोठ्या शेअरची विक्री झाली, पण मध्यम कंपन्यांच्या शेअरची खरेदी झाली, त्यामुळे सर्वसामान्य गुंतवणूकदार शेअर बाजाराकडे वळू लागला असल्याचे स्पष्ट झाले. राष्ट्रीय शेअर बाजाराचा निफ्टी आज 2.85 अंशांनी घसरून 5,968.65 अंशांवर बंद झाला. आज ऊर्जा, धातू, कॅपिटल गुड्स इत्यादी क्षेत्रांतील शेअर घसरले, तर बॅंका, तेल आणि वायू क्षेत्रातील शेअर वधारले.


ा अधिक आहे त्यास सिकत खडक म्हणतात, तर ज्या खडकांत हे प्रमाण सु. ५०% पेक्षा कमी आहे त्यास अल्पसिकत खडक असे म्हणतात. महाराष्ट्रातील मुख्य खडक बेसाल्ट (दक्षिण ट्रॅप) यात सिलिकेचे प्रमाण ५०% च्या आसपास आहे आणि लोह, मॅग्नेशियम व कॅल्शियम खनिजांचे प्रमाण जास्त असल्यामुळे त्यास अल्पसिकत खडक असे मानतात. भूकवनात आढळून येणारी प्रमुख कोष्टक क्र. १ मध्ये दिली आहेत.
|कोष्टक क्र. १. भूकवचातील खनिजे|
|खनिजाचे नाव||रासायनिक संघटन||प्रमाण (%)|
|प्राथमिक खनिजे|
|क्वार्ट्झ||सिलिकॉन ऑक्साइडे||३० ते ४०|
|फेल्स्पारे||ॲल्युमिनियम, पोटॅशियम, कॅल्शियम आणि सोडियम सिलिकेटे||४० ते ५०|
|अभ्रक||पोटॅशियम, ॲल्युमिनियम सिलिकेटे||९ ते १२|
|हॉर्नब्लेंड व ऑजाइट||कॅल्शियम, मॅग्नेशियम व लोह सिलिकेटे||१ ते २|
|कॅल्साइट व डोलोमाइट||कॅल्शियम व मॅग्नेशियम कार्बोनेट||१·५ ते २|
|अपेटाइट व इतर||कॅल्शियम फ्युओरोफॉस्फेटे||१ ते २|
|द्वितीयक खनिजे|
|चिकणमाती, मृत्तिका व मृद्खनिजे||सजल ॲल्युमिनियम सिलिकेटे||}||१·२|
|लोह संयुगे व जिप्सम इ.||लिमोनाइट, हेमॅटाइट व लोहाची इतर ऑक्साइडे, कॅल्शियम सल्फेट|
या मूळ खडकाचे आणि त्यातील खनिजांचे वातावरणक्रियेमुळे तसेच इतर अनेक घटनांमुळे विघटन तसेच अपघटन होते व त्यामुळे त्यांची झीझ होते आणि शेवटी त्यापासून माती बनते. अशी झीज क्रिया घडवून आणणाऱ्या काही कारकांबाबत माहिती खाली दिली आहे. एच्. येनी या शास्त्रज्ञांनी जमीन बनण्याची क्रिया व तिचे गुणधर्म यांतील संबंध खालील समीकरणे व्यक्त केला आहे.
S = F (cl, o, r, p, t, ……. ……) येथे S- मृदेचे एकूण गुणधर्म, cl – जलवायुमान (दीर्घकालीन सरासरी हवामान), o – जैव घटक, r – भूमिस्वरूप (उंचसखलपणा), p– मूळ खडक द्रव्य, t – काल आणि F – गणितीय संबंध (फलन) दर्शवितात. यातील t नंतरची टिंबे नंतर इतर मृदाजनक घटकांचाही समावेश करता येईल, असे दर्शवितात.
जलवायुमान व इतर कारकांचा परिणाम : खडकांची झीज घडवून आणण्यात जलवायुमानाचे फार मोठे स्थान आहे. त्यात एकूण पर्जन्यमान व त्याचे विविध मोसमांतील वितरण, कमाल व किमान तापमान, बाष्पीभवनाची गती, तसेच वारा व त्याचा वेग इ. बाबींचा समावेश होतो. उष्णतेमुळे खडक व त्यातील खनिजे प्रसरण पावतात व थंडीमुळे आकुंचन पावतात. ह्या तापमानाच्या क्रियेमुळे खडकावर निरनिराळे ताण पडून ते फुटतात व तुटतात आणि त्यांचे तुकडे होतात. पावसाच्या पाण्यामुळे त्यांच्यात काही रासायनिक अपघटनाच्या क्रिया घडतात. तसेच झिजलेल्या खडकांची आणखी झीज होत जाते. समुद्राच्या लाटांच्या आघातामुळे समुद्रकाठच्या खडकांची होत असलेली झीज आपणास पहावयास मिळते. पाण्यामुळे विघटित झालेली द्रव्ये वाहून नेली जातात, अगर मातीच्या खालच्या थरात जाऊन साठतात. खडकामधील फटीत पाणी साठते आणि हिवाळ्यात गोठून त्याचे बर्फ होते व त्यामुळे त्याचे आकारमान वाढते. या ताणामुळे शीत कटिबंधातील खडक फुटतात व त्यांची झीज होते. पाण्यात कार्बन डाय-ऑक्साइड काही प्रमाणात असतो त्यामुळे पाण्याची विद्राव्यता (विरघळविण्याची क्षमता) वाढते आणि हे पाणी अनेक रासायनिक विक्रियांत भाग घेते व पर्यायाने अनेक रासायनिक संयुगे तयार होतात. खडकांची झीज घडवून आणण्यात पाणी हा एक महत्त्वाचा कारक आहे. खडकांची झीज होण्यात पाणी दोन तऱ्हांनी सहभागी होते : (१) पाण्याच्या प्रवाहगतीमुळे होणारी झीज व (२) पाण्याच्या विद्राव्यतेमुळे होणारी झीज. पाण्याच्या प्रवाहगतीमुळे झीज झालेले घटक वाहून नेले जातात आणि प्रवाहकाठाची झीज होते. ही झीज प्रवाहवेगाच्या (ν च्या) पाचव्या घाताच्या (ν5) प्रमाणात होते, तर पाण्याबरोबर वाहणाऱ्या पदार्थांचे आकारमान प्रवाहगतीच्या वेगाच्या सहाव्या घाताच्या ( ν6) प्रमाणात असते.
पाण्याची विद्राव्यता सर्वगामी असल्यामुळे खडकाची झीज होण्यास भरीव मदत होते. पाण्यात विरघळणाऱ्या कार्बन डाय-ऑक्साइडामुळे पाण्याची विद्राव्यता वाढते. तसेच पाण्यात सल्फ्युरिक अम्ल आणि कार्बनी अम्ले विरघळलेली असतात त्यामुळेही खडकांची झीज जास्त प्रमाणात होते. खडकाचे घटक एकत्रित धरून ठेवणारी लुकणे पाण्यात विरघळतात व परिणामी खडकाचे विघटन जलद होते. जेव्हा तापम


text:
विजयाचा मोहरा, आशिष नेहरा | Loksatta
विजयाचा मोहरा, आशिष नेहरा
क्रिकेट आणि त्यामध्ये ट्वेन्टी-२० हा फलंदाजांचा खेळ आहे, असे म्हटले जाते. पण चेन्नई सुपर किंग्जच्या आशिष नेहराने मात्र हे सारे साफ खोटे ठरवले.
admin | April 23, 2015 04:10 am
क्रिकेट आणि त्यामध्ये ट्वेन्टी-२० हा फलंदाजांचा खेळ आहे, असे म्हटले जाते. पण चेन्नई सुपर किंग्जच्या आशिष नेहराने मात्र हे सारे साफ खोटे ठरवले. चार षटकांमध्ये फक्त १० धावांच्या मोबदल्यात त्याने चार फलंदाजांना बाद केले आणि संघाच्या विजयाचा तो यशस्वी मोहरा ठरला. सुरेश रैनाच्या झंझावाती अर्धशतकाच्या जोरावर चेन्नईने १८१ धावांपर्यंत मजल मारली होती. या आव्हानाचा पाठलाग करताना बंगळुरूला १५४ धावांवर समाधान मानावे लागले आणि चेन्नईने २७ धावांनी विजय मिळवला.
सामनावीर नेहराने बंगळुरुच्या दोन्ही सलामीवीरांना बाद करत संघाला दुहेरी यश मिळवून दिले. चेन्नईच्या आव्हानाचा पाठलाग करताना कर्णधार विराट कोहलीचा अपवाद वगळता एकाही फलंदाजाला मोठी खेळी साकारली आली नाही. कोहलीने ४२ चेंडूंत चार चौकार आणि दोन षटकारांच्या जोरावर ५१ धावा फटकावल्या. नेहरानेच कोहलीला बाद केले आणि त्यावेळीच बंगळुरूच्या संघाने पराभव स्वीकारला.
तत्पूर्वी, चेन्नईने प्रथम फलंदाजी करताना रैनाच्या अर्धशतकाच्या जोरावर १८१ धावा फटकावल्या. एकाबाजूने ठराविक फरकाने फलंदाज बाद होत असताना रैनाने एक बाजू लावून धरत फक्त ३२ चेंडूंमध्ये ४ चौकार आणि सहा षटकारांच्या जोरावर ६२ धावांची धडाकेबाज खेळी साकारली. फॅफ डय़ू प्लेसिसने अखेरच्या षटकांमध्ये दमदार फलंदाजी करत १८ चेंडूंत ४ चौकार आणि एका षटकाराच्या जोरावर नाबाद ३३ धावा फटकावल्या.
चेन्नई सुपर किंग्ज : २० षटकांत ८ बाद १८१ (सुरेश रैना ६२, फॅफ डय़ू प्लेसिस नाबाद ३३; यजुवेंद्र चहल ३/४०) विजयी वि. रॉयल चॅलेंजर्स बंगळुरु : २० षटकांत ८ बाद १५४ (विराट कोहली ५१; आशिष नेहरा ४/१०)


text:
ात येईल. या Login Id व Password द्वारे उमेदवारास लॉग-इन करता येईल.
6.4 तद्वनंतर उमेदवाराने Post Selection या टॅबवर क्लिक करून Click here to fill the application यावर क्लिक करावे. त्यावर Personal Details चा पेज सुरू होईल. यामध्ये उमेदवाराने आपली माहिती भरावी.
6.5 त्यानंतर उमेदवाराने Additional Details, Communication Details, Qualification and Experience या पेजवरील माहिती भरावी.
6.6 Documents / Image Upload या पेजवर photograph upload करताना passport size and colored with white background असलेली फोटो अपलोड करावी. Photo चा size 50kb ते 80 kb असावा. इमेज .jpg किंवा .jpeg या फॉर्मेटमध्ये असावी. Scanner dpi 200 dpi असावे. फोटोचे Dimesion हे 3.5 cm * 4.5 cm असावे.
6.7 Documents / Image Upload या पेजवर Signature upload करताना त्याचा size 50kb ते 80 kb असावा. इमेज .jpg किंवा .jpeg या फॉर्मेटमध्ये असावी.
6.8 Documents / Image Upload या पेजवर इतर Documents upload करताना त्याचा size 100 kb ते 300 kb असावा. सदर Document .jpg किंवा .jpeg किंवा pdf या फॉर्मेटमध्ये असावी.
6.9 पेमेंट करताना फक्त ऑनलाईन पद्धतीने करता येईल.
7. निवडीची पद्धत :- ऑनलाईन पद्धतीने केलेल्या अर्जातील माहितीनुसार पात्र उमेदवारांची महसूल व वनविभाग, शासन निर्णय क्रमांक एफएसटी-०६/२२/प्र.क्र.१८८/फ-४, दिनांक २७/१२/२०२२ व शासनाच्या अनुसंगिक दिशानिर्देशानुसार निवड करण्यात येईल. निवडीबाबत टप्पे यासोबत परिशिष्ट-१ म्हणून जोडले आहे.
7.1 लघुलेखक (उच्चश्रेणी) (गट ब) (अराजपत्रित), लघुलेखक (निम्नश्रेणी) (गट ब) (अराजपत्रित) :-
7.1.1 ऑनलाईन परीक्षा :-
(अ) ऑनलाईन अर्जातील माहितीनुसार पात्र ठरलेल्या उमेदवारांची, १२० गुणांची (एकूण ६० प्रश्न, प्रत्येक प्रश्नाला २ गुण) स्पर्धात्मक ऑनलाईन परीक्षा टि.सी.एस. आयओएन (टाटा कंप्यूटन्सी सार्वजनिक संस्थेचे लिमिटेड) यांचे माफ्यात येईल. ऑनलाईन परीक्षेमध्ये खालील प्रमाणे ४ विषयांना गुण देण्यात येतील.
| अ.क्र. | विषय | गुण |
|-------|---------|-----|
| १ | मराठी | ३० |
| २ | इंग्रजी | ३० |
| ३ | सामान्य ज्ञान | ३० |
| ४ | बाळ्डिक चाचणी | ३० |
(ब) ऑनलाईन परीक्षेतील प्रश्नांचा स्तर हा माध्यमिक शाळांत प्रमाणपत्र (१० वी) परीक्षेच्या दर्जाच्या समान राहिल.
(क) परीक्षा ही ऑनलाईन पद्धतीने (Computer based test) वस्तुनिष्ठ बहुपर्यायी स्वरूपात आयोजित करण्यात येईल.
(ड) परीक्षा ही २ तासाची राहिल.
(इ) उमेदवाराने ऑनलाईन परीक्षेत किमान ४५% गुण प्राप्त करणे आवश्यक राहिल. ४५% किंवा त्यापेक्षा अधिक गुण मिळविणारे उमेदवार पुढील टप्प्याकरिता पात्र राहतील. ४५% पेक्षा कमी गुण मिळविणारे उमेदवार भरती प्रक्रियेतून बाद होतील.
7.1.2 ऑनलाईन परीक्षेचा निकाल :- ऑनलाईन परीक्षेचा निकाल वेबसाइटवर प्रसिद्ध करण्यात येईल.
7.1.3 कागदपत्र तपासणी :- ऑनलाईन परीक्षेत किमान ४५% गुण प्राप्त करणा-या उमेदवारांची राज्यस्तरीय निवड समितीच्या सूचनेनुसार कागदपत्रांची तपासणी करण्यात येईल. कागदपत्र तपासणीच्या वेळेस उमेदवारांना लहान कुंडबाचे प्रतिज्ञापत्र सादर करणे आवश्यक राहिल (सोबत जोडलेल्या परिसिस्ट-२ प्रमाणे). जे उमेदवार आवश्यक कागदपत्रे सादर करणार नाहीत तिना गौरहजर राहतील ते उमेदवार भरती प्रक्रियेतून बाद ठरतील.
7.1.4 व्यावसायिक चाचणी :- ऑनलाईन परीक्षेत किमान ४५% गुण प्राप्त केले आहेत अशा पात्र उमेदवारांना राज्यस्तरीय निवड समिती कडून ठरविलेल्या तारखेनुसार ८० गुणांची व्यावसायिक चाचणी देण्यात येईल. व्यावसायिक चाचणीची तारीख जाहीर करण्यात येईल.
7.1.5 निवड यादी व प्रतिस्था यादी जाहीर करणे :- ऑनलाईन परीक्षा व व्यावसायिक चाचणी यामधील गुण एकत्रित करून गुणवत्ता यादी तयार करण्यात येईल व त्या आधारे सामाजिक / समांतर आरक्षण विचारात घेऊन रिक्त पदांच्या अनुसंधाने वनवृत्तावर निवड यादी व प्रतिस्था यादी तयार करण्यात येऊन ती वेबसाइटवर वर प्रसिद्ध करण्यात येईल. निवड यादी व प्रतिस्था यादी सामान्य प्रशासन विभाग, शासन निर्णय क्रमांक प्राणिनं १२२२/प्र.क्र.४४/का.१३-अ, दिनांक ४/७/२०२२ मधील परिच्छेद १० मधील तरसुदीनुसार तयार करण्यात येईल.
कनिष्ठ अभियंता (स्थापत्य) (गट ब) (अराजपत्रित) :-
7.2.1 ऑनलाईन परीक्षा:-
(अ) ऑनलाईन अर्जातील माहितीनुसार पात्र ठरलेल्या उमेदवारांची, २०० गुणांची (एकूण १०० प्रश्न, प्रत्येक प्रश्नाला २ गुण) स्पर्धात्मक ऑनलाईन परीक्षा टी.सी.प.स. आयओएन (टाटा कन्सल्टन्सी सर्विसेस लिमिटेड) यांचे/माफ्यात घेण्यात येईल. ऑनलाईन परीक्षेमध्ये खालीलप्रमाणे ४ विषयांना गुण देण्यात येईल.
| अ.क्र.


text:
ात आयोजित पत्रकार परिषदेत ते बोलत होते. यावेळी हेमराज शाह, क्लाईड क्रास्टो, संजय तटकरे उपस्थित होते.भाजपने राज्यातील सर्व गुंड आपल्या पक्षात सामावून घेण्याचा कार्यक्रम चालवला असल्याची टीका मलिक यांनी केली. १४ वर्ष तुरुंगात असलेल्या शिवा पाटीलला भाजपने माथाडी कामगारांचा नेता केला ...
मागासवर्गीयांना आरक्षण मिळू नये हाच 'आरएसएस'चा अजेंडा - नवाब मलिक ...
'आरक्षणा बाबत पुनर्विचार व्हायला हवा. त्यासाठी एक बिगर राजकीय समितीची स्थापना करावी', अशी सूचना सरसंघचालक मोहन भागवत यांनी केली आहे. या सूचनेचा राष्ट्रवादीचे प्रवक्ते नवाब मलिक यांनी निषेध केला आहे. मागासवर्गीयाना आरक्षण मिळू नये हीच भूमिका राष्ट्रीय स्वयंसेवक संघाची आहे. त्यांचा हा डाव राष्ट्रवादी काँग्रेस हाणून पाडेल असेही त्यांनी स्पष्ट केले. आरएसएसचे माजी सरसंघचालक गोळवलकर गुरूजींचे विचार प्रत्यक्षात आणण्याची धडपड संघ करत आहे. 'आर्थिक निकषांवर आरक्षण देण्यात यावे' हीच त्यांची आधीपासून भ ...


text:
जिल्हा सेतू समिती, जिल्हाधिकारी कार्यालय वाशिम मार्फत जाहिरनामा प्रसिद्ध करण्यात येतो की, महाराष्ट्र पयंटन विकास महामंडळ यांचे कडून पयंटन विकास संदर्भात माहिती देण्याकरिता Informations Kiosks मर्शान प्राप्त झाल्या आहेत. या मशीनला ATDM मशीनमध्ये सूपांतरित करून मशीनची कायवाक्षमता वाढविण्यासाठी अंतरीक्ष ४ TB च्या १० हार्ड डीस्क खरेदी करावाच्या आहेत.
त्याकरिता इच्छुक पुरवठा दारांनी त्यांचे दरपत्रक जाहिरनामा प्रसिद्ध केल्यापसुन दिनांक-०२/०६/२०१७ रोजी दुपरी ३.०० वाजपेयत समस्त किंवा पोष्टाने जिल्हा सेतू समिती जिल्हाधिकारी कार्यालय वाशिम येथे कार्यालयीन वेळेत सादर करावे. प्राप्त झालेले दरपत्रक लगतच दुसऱ्या दिवशी कायालयीन वेळेत जिल्हा सेतू समिती जिल्हाधिकारी कार्यालय वाशिम येथे उघडण्यात येतील.
स्वा/-
जिल्हाधिकारी वाशिम करिता,